ΑΠΟΦΑΣΕΙΣ
Αριθμ. 12222
Επικαιροποίηση Κανονισμού Λειτουργίας του
Προγράμματος Μεταπτυχιακών Σπουδών του
Τμήματος Θεατρικών Σπουδών της Σχολής Ανθρωπιστικών και Κοινωνικών Επιστημών του
Πανεπιστημίου Πατρών με τον τίτλο: «Το Αρχαίο Ελληνικό Θέατρο και η πρόσληψή του» (The
Ancient Greek Theatre and its Reception) σύμφωνα με τις διατάξεις του ν. 4957/2022.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ
Έχοντας υπόψη:
1. Τα άρθρα 79 έως και 88 του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α΄ 141).
2. Το υπ’ αρ. 86845/14.11.2022 έγγραφο της Γραμματείας Συγκλήτου, συγκρότησης της Επιτροπής Μεταπτυχια-
κών Σπουδών του Πανεπιστημίου Πατρών σύμφωνα με
το άρθρο 79 του ν. 4957/2022 (ΑΔΑ: ΨΔΘΓ469Β7Θ-5ΥΗ).
3. Τον ν. 4964/2022 «Διατάξεις για την απλοποίηση της
περιβαλλοντικής αδειοδότησης, θέσπιση πλαισίου για
την ανάπτυξη των Υπεράκτιων Αιολικών Πάρκων, την
αντιμετώπιση της ενεργειακής κρίσης, την προστασία
του περιβάλλοντος και λοιπές διατάξεις» (Α΄ 150).
4. Τον ν. 4975/2022 «Σύσταση και οργάνωση νομικού
προσώπου δημοσίου δικαίου με την επωνυμία ’’ΕΝΩΣΗ
ΤΕΧΝΟΛΟΓΩΝ ΑΚΤΙΝΟΛΟΓΙΑΣ - ΑΚΤΙΝΟΘΕΡΑΠΕΙΑΣ ΕΛΛΑΔΑΣ’’ (Ε.Τ.Α.Α.Ε.), ρυθμίσεις για την αντιμετώπιση της
πανδημίας του κορωνοϊού COVID-19 και την προστασία
της δημόσιας υγείας και λοιπές διατάξεις» (Α΄ 187).
5. Την υπό στοιχεία 119929/Ζ1/30.9.2022 εγκύκλιο με
θέμα «Παροχή διευκρινίσεων σχετικά με την εφαρμογή
των διατάξεων του ν. 4957/2022 για τη συγκρότηση, οργάνωση και λειτουργία συλλογικών οργάνων των Α.Ε.Ι.
και των ακαδημαϊκών μονάδων τους, την ανάδειξη των
μονοπρόσωπων οργάνων των Α.Ε.Ι. και των ακαδημαϊκών μονάδων τους και λοιπά θέματα».
6. Tην υπό στοιχεία 135557/Ζ1/1.11.2022 εγκύκλιο
με θέμα: «Εφαρμογή των διατάξεων του ν. 4957/2022
“Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις” για την οργάνωση και λειτουργία προγραμμάτων
μεταπτυχιακών σπουδών και λοιπά θέματα».
7. Το π.δ. 52/2022 «Ίδρυση, Κατάργηση, Συγχώνευση,
Μετονομασία και Μεταβολή έδρας Τμημάτων στο Πανεπιστήμιο Πατρών» (Α΄ 131).
8. Την υπό στοιχεία 108990/Ζ1/8.9.2022 απόφαση του
Υφυπουργού Παιδείας και Θρησκευμάτων «Ρύθμιση των
θεμάτων σχετικά με τη διαδικασία δωρεάν φοίτησης σε
Πρόγραμμα Μεταπτυχιακών Σπουδών με τέλη φοίτησης» (Β΄ 4899).
9. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α΄ 70).
10. Τον ν. 4589/2019 «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα Τ.Ε.Ι.
Θεσσαλίας και Στερεάς Ελλάδας, Παλλημνιακό Ταμείο
και άλλες διατάξεις» (Α΄ 13).
11. Τον ν. 4386/2016 «Ρυθμίσεις για την έρευνα και
άλλες διατάξεις» (Α΄ 83).
12. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α΄ 189) και ιδίως τα άρθρα 14 και 15 αυτού.
13. Την υπό στοιχεία 18137/Ζ1/16.2.2023 κοινή υπουργική απόφαση «Καθορισμός προϋποθέσεων και της δι-
αδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (ΑΕΙ)» (Β΄ 1079).
14. Τον ν. 5029/2023 «Ζούμε Αρμονικά Μαζί - Σπάμε
τη Σιωπή: Ρυθμίσεις για την πρόληψη και αντιμετώπιση
της βίας και του εκφοβισμού στα σχολεία και άλλες διατάξεις» (Α΄ 55).
15. Την υπ΄ αρ. 46789/23-6-2023 απόφαση της Συγκλήτου του Πανεπιστημίου Πατρών «Έγκριση του Κανονι-
σμού Προγραμμάτων Μεταπτυχιακών και Διδακτορικών
Σπουδών του Πανεπιστημίου Πατρών» (Β΄ 4272).
16. Την υπ΄ αρ. 65088/7-9-2023 απόφαση της Συγκλήτου του Πανεπιστημίου Πατρών «Εσωτερικός Κανονι-
σμός του Πανεπιστημίου Πατρών» (Β΄ 5468).
17. Τις αποφάσεις της Συγκλήτου σύμφωνα με τις οποίες το ΠΜΣ («Το Αρχαίο Ελληνικό Θέατρο και η πρόσλη-
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
4 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1413
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1413/04.03.2024
ψή του») ιδρύθηκε και τροποποιήθηκε (Β΄ 1575/2018,
Β΄ 1649/2022 και Β΄ 2104/2022).
18. Τις αποφάσεις της Συγκλήτου σύμφωνα με τις οποίες εγκρίθηκε και τροποποιήθηκε ο Κανονισμός λειτουρ-
γίας του Π.Μ.Σ. («Το Αρχαίο Ελληνικό Θέατρο και η πρόσληψή του») (Β΄ 2737/2018, Β΄ 3763/2019, Β΄ 1649/2022
και Β΄ 2104/2022).
19. Το απόσπασμα πρακτικού (εισήγηση) της Συνέλευσης του Τμήματος Θεατρικών Σπουδών της Σχολής
Ανθρωπιστικών και Κοινωνικών Επιστημών του Πανεπιστημίου Πατρών (συνεδρίαση υπ’ αρ. 304/10.1.2024).
20. Τη θετική γνώμη της Επιτροπής Μεταπτυχιακών
Σπουδών του Πανεπιστημίου Πατρών (συνεδρίαση
63/8.2.2024).
21. Το απόσπασμα πρακτικού της Συγκλήτου του Πανεπιστημίου Πατρών (συνεδρίαση 231/15.2.2024).
22. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζει:
Την επικαιροποίηση του κανονισμού λειτουργίας του
Προγράμματος Μεταπτυχιακών Σπουδών του Τμήματος Θεατρικών Σπουδών της Σχολής Ανθρωπιστικών και
Κοινωνικών Επιστημών του Πανεπιστημίου Πατρών με
τίτλο «Το Αρχαίο Ελληνικό Θέατρο και η πρόσληψή του»
(“The Ancient Greek Theatre and its Reception”) από το
ακαδημαϊκό έτος 2024/2025, ως ακολούθως:
Άρθρο 1
Γενικές διατάξεις
Ο δεύτερος κύκλος αφορά στην οργάνωση Προγραμμάτων Μεταπτυχιακών Σπουδών (Π.Μ.Σ.) με ελάχιστο
αριθμό εξήντα (60) πιστωτικών μονάδων (ECTS) και ελάχιστη διάρκεια δύο (2) ακαδημαϊκών εξαμήνων, η επιτυ-
χής ολοκλήρωση των οποίων οδηγεί στο επίπεδο επτά
(7) του Εθνικού και Ευρωπαϊκού Πλαισίου Προσόντων,
σύμφωνα με το άρθρο 47 του ν. 4763/2020.
Η ολοκλήρωση της διαδικασίας ίδρυσης προγραμμάτων σπουδών της παρ. 1 και η έναρξη της λειτουργίας
τους προϋποθέτουν την προηγούμενη πιστοποίησή τους
από την Εθνική Αρχή Ανώτατης Εκπαίδευσης (ΕΘ.Α.Α.Ε.).
Για τη συνέχιση της λειτουργίας τους απαιτείται η περιοδική πιστοποίησή τους ανά πέντε (5) έτη στο πλαίσιο
αξιολόγησης της ακαδημαϊκής μονάδας στην οποία
εντάσσονται.
Ο παρών Κανονισμός λειτουργίας του Προγράμματος Μεταπτυχιακών Σπουδών οργανώνει και ρυθμίζει
θέματα δομής, οργάνωσης και λειτουργίας του αναφερόμενου Π.Μ.Σ. που δεν εξειδικεύονται από την κείμενη
νομοθεσία. Αποβλέπει στο να διευκρινίσει τους όρους
και τις προϋποθέσεις που διέπουν την εκπαιδευτική διαδικασία από την εισαγωγή των μεταπτυχιακών φοιτητών
μέχρι την περάτωση των σπουδών τους. Καταρτίστηκε
με απόφαση της Συνέλευσης του Τμήματος Θεατρικών
Σπουδών (συνεδρίαση υπ’ αρ. 304/10.1.2024) τίθεται σε
ισχύ κατόπιν έγκρισης από τη Σύγκλητο του Πανεπιστημίου Πατρών, δημοσιεύεται στην Εφημερίδα της Κυβερ-
νήσεως, αναρτάται στο διαδικτυακό τόπο του Τμήματος
και κοινοποιείται στο Υπουργείο Παιδείας, Θρησκευμάτων και Αθλητισμού.
Άρθρο 2
Αντικείμενο - Σκοπός
Το Π.Μ.Σ. με τίτλο «Το αρχαίο ελληνικό θέατρο και η
πρόσληψή του» αποσκοπεί γενικά στην προώθηση της
επιστημονικής γνώσης και έρευνας στο πεδίο των Θεατρικών Σπουδών και πιο συγκεκριμένα του αρχαίου
ελληνικού θεάτρου σε όλο του το εύρος.
Ως ιδιαίτεροι σκοποί του Προγράμματος Μεταπτυχιακών Σπουδών «Το Αρχαίο Ελληνικό Θέατρο και η πρό-
σληψή του» ορίζονται οι εξής:
(α) Η περαιτέρω προαγωγή της γνώσης και η προώθηση της μελέτης και έρευνας του αρχαίου ελληνικού
θεάτρου, του αρχαίου ελληνικού δράματος, της σχέσης
του αρχαίου δράματος με άλλα γραμματειακά είδη (αρχαία και νεότερα), της επίδρασης και της πρόσληψης
γενικά του αρχαίου ελληνικού δράματος στο δράμα,
στη λογοτεχνία και εν γένει στην τέχνη των ρωμαϊκών,
βυζαντινών και νεότερων χρόνων και, τέλος, των σκηνικών προσεγγίσεων του αρχαίου ελληνικού δράματος
στους νεότερους χρόνους, τόσο στην Ελλάδα όσο και
στο εξωτερικό.
(β) Η ανάπτυξη της έρευνας στα ανωτέρω επιμέρους
αντικείμενα με τη σύνταξη επιστημονικών άρθρων, διδακτορικών διατριβών, μονογραφιών, την έκδοση κειμέ-
νων, τη συγκρότηση ειδικών κατά θέμα βιβλιογραφιών
και την παραγωγή πάσης φύσεως σχετικών επιστημονικών εργασιών.
(γ) Η υψηλού επιπέδου εξειδίκευση και η κατάρτιση
ειδικευμένων επιστημόνων, οι οποίοι θα μπορούν να
στελεχώσουν πανεπιστημιακά Τμήματα, θεατρικούς οργανισμούς και φορείς που ενδιαφέρονται για το αρχαίο
δράμα και τη σύγχρονη πρόσληψή του σε δραματικά
κείμενα, παραστάσεις, παντός είδους θεατρικές επιτελέσεις και στις παραστατικές τέχνες.
Το γνωστικό αντικείμενο που θεραπεύει το Π.Μ.Σ.
ανήκει στο πεδίο των Θεατρικών Σπουδών και πιο συγκεκριμένα του αρχαίου ελληνικού θεάτρου σε όλο του
το εύρος. Το Π.Μ.Σ. θα αποτελέσει ένα απαραίτητο εφόδιο για να αναπτύξουν οι φοιτητές τη βασική γνώση της
επιστήμης και του επαγγέλματός τους, ειδικότερα να
αναπτύξουν την έρευνα με τη σύνταξη επιστημονικών
άρθρων, διδακτορικών διατριβών, μονογραφιών, την
έκδοση κειμένων, τη συγκρότηση βιβλιογραφιών και
την παραγωγή πάσης φύσεως σχετικών επιστημονικών
εργασιών.
Το Π.Μ.Σ. μετά την πλήρη και επιτυχή ολοκλήρωση
του Προγράμματος Σπουδών οδηγεί στην απονομή Διπλώματος Μεταπτυχιακών Σπουδών (Δ.Μ.Σ.) «Το Αρχαίο
Ελληνικό Θέατρο και η πρόσληψή του» (“The Ancient
Greek Theatre and its Reception”).
Ο τίτλος απονέμεται από το Τμήμα Θεατρικών Σπουδών της Σχολής Ανθρωπιστικών και Κοινωνικών Επιστη-
μών του Πανεπιστημίου Πατρών.
Περισσότερες πληροφορίες για το γνωστικό αντικείμενο του ΠΜΣ παρέχονται στην ιστοσελίδα: https://www.
theaterst.upatras.gr/?page_id=11183
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1413/04.03.2024
Άρθρο 3
Όργανα Διοίκησης του Π.Μ.Σ.
Για την οργάνωση και την εν γένει λειτουργία του Προγράμματος Μεταπτυχιακών Σπουδών (Π.Μ.Σ.) αρμόδια
όργανα είναι τα ακόλουθα (παρ. 1 του άρθρου 81 του
ν. 4957/2022):
α) Η Σύγκλητος του Ανώτατου Εκπαιδευτικού Ιδρύματος (Α.Ε.Ι.),
β) η Συνέλευση του Τμήματος,
γ) η Συντονιστική Επιτροπή (Σ.Ε.),
δ) ο Διευθυντής του Π.Μ.Σ. και
ε) η Επιτροπή Μεταπτυχιακών Σπουδών
α) Η Σύγκλητος του Ιδρύματος έχει τις ακόλουθες αρμοδιότητες:
1) Εγκρίνει την ίδρυση Προγράμματος Μεταπτυχιακών
Σπουδών (Π.Μ.Σ.) ή την τροποποίηση της απόφασης
ίδρυσης του Π.Μ.Σ.,
2) εγκρίνει την παράταση της χρονικής διάρκειας της
λειτουργίας των Π.Μ.Σ.,
3) συγκροτεί την Επιτροπή Προγράμματος Σπουδών,
σε περίπτωση διατμηματικών ή διιδρυματικών ή κοινών
Π.Μ.Σ.,
4) αποφασίζει την κατάργηση των Π.Μ.Σ. που προσφέρονται από το Α.Ε.Ι.
β) Η Συνέλευση του Τμήματος Θεατρικών Σπουδών,
είναι αρμόδια για την οργάνωση, διοίκηση και διαχείριση
του Π.Μ.Σ. και ιδίως:
1) Συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
2) αναθέτει το διδακτικό έργο στους διδάσκοντες του
Π.Μ.Σ.,
3) εισηγείται προς τη Σύγκλητο την τροποποίηση της
απόφασης ίδρυσης του Π.Μ.Σ., καθώς και την παράταση
της διάρκειας του Π.Μ.Σ.,
4) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
5) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
6) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
7) εγκρίνει κάθε άλλο θέμα που απαιτείται για την ομαλή λειτουργία του ΠΜΣ.
Με απόφαση της Συνέλευσης του Τμήματος οι αρμοδιότητες των περ. 1) και 4) δύναται να μεταβιβάζονται
στη Σ.Ε. του Π.Μ.Σ.
γ) Η Συντονιστική Επιτροπή (Σ.Ε.) του ΠΜΣ: Με απόφαση της Συνέλευσης συγκροτείται η Συντονιστική
Επιτροπή, με διετή θητεία, η οποία αποτελείται από τον
Διευθυντή του Π.Μ.Σ. και τέσσερα (4) μέλη Διδακτικού
Ερευνητικού Προσωπικού (Δ.Ε.Π.) του Τμήματος, που
έχουν συναφές γνωστικό αντικείμενο με αυτό του Π.Μ.Σ.
και αναλαμβάνουν διδακτικό έργο στο Π.Μ.Σ. Η Σ.Ε. είναι
αρμόδια για την παρακολούθηση και τον συντονισμό της
λειτουργίας του προγράμματος και ιδίως:
1) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους σύμφωνα με το άρθρο 84 του ν. 4957/2022,
και εισηγείται την έγκρισή του προς την Επιτροπή Ερευνών του Ειδικού Λογαριασμού Κονδυλίων Έρευνας
(Ε.Λ.Κ.Ε.),
2) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
3) εγκρίνει τη διενέργεια δαπανών του Π.Μ.Σ.,
4) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
5) εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
άρθρου 83 του ν. 4957/2022,
6) εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του Π.Μ.Σ.,
7) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
8) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
Δύνανται να μεταβιβάζονται προς τη Συντονιστική Επιτροπή συγκεκριμένες αρμοδιότητες της Συνέλευσης του
Τμήματος για την αποτελεσματικότερη λειτουργία του
Π.Μ.Σ., κατόπιν έκδοσης σχετικής απόφασης μεταβίβασης αρμοδιοτήτων. Στην Σ.Ε. δύναται να συμμετέχουν
Ομότιμοι Καθηγητές του Τμήματος ή των συνεργαζόμενων Τμημάτων, εφόσον παρέχουν διδακτικό έργο στο
Π.Μ.Σ.
δ) Ο Διευθυντής Σπουδών του Π.Μ.Σ. προέρχεται από
τα μέλη Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται
με απόφαση της Συνέλευσης του Τμήματος για διετή
θητεία, με δυνατότητα ανανέωσης χωρίς περιορισμό.
Ο Διευθυντής του Π.Μ.Σ. έχει τις ακόλουθες αρμοδιότητες:
1) προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
2) εισηγείται τα θέματα που αφορούν στην οργάνωση και λειτουργία του Π.Μ.Σ. προς τη Συνέλευση του
Τμήματος,
3) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
4) είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες,
5) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την εκτέλεση του προϋπολογισμού του
Π.Μ.Σ.,
6) ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Π.Μ.Σ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1413/04.03.2024
Ο Διευθυντής του Π.Μ.Σ., καθώς και τα μέλη της Σ.Ε.
δεν δικαιούνται αμοιβής ή οιασδήποτε αποζημίωσης για
την εκτέλεση των αρμοδιοτήτων που τους ανατίθενται
και σχετίζεται με την εκτέλεση των καθηκόντων τους.
Ορισμός νέου διευθυντή ή μέλους της συντονιστικής
επιτροπής, σε περίπτωση παραίτησης μπορεί να πραγματοποιηθεί με απόφαση των αρμοδίων οργάνων, κα-
τόπιν υποβολής αίτησης των μελών και αιτιολογικής
έκθεσης του αιτήματος αλλαγής / παραίτησης.
ε) Η Επιτροπή Μεταπτυχιακών Σπουδών: Με απόφαση της Συγκλήτου, κατόπιν πρότασης των Κοσμητειών
των Σχολών του Πανεπιστημίου Πατρών συγκροτείται η Επιτροπή Μεταπτυχιακών Σπουδών. Η Επιτροπή
αποτελείται από ένα (1) μέλος Διδακτικού Ερευνητικού
Προσωπικού (Δ.Ε.Π.) από κάθε Σχολή του Α.Ε.Ι., ένα (1)
μέλος που προέρχεται από τις κατηγορίες μελών Ειδικού Εκπαιδευτικού Προσωπικού (Ε.Ε.Π.), Εργαστηριακού
Διδακτικού Προσωπικού (Ε.ΔΙ.Π.), και Ειδικού Τεχνικού
Εργαστηριακού Προσωπικού (Ε.Τ.Ε.Π.) του Α.Ε.Ι. και τον
Αντιπρύτανη, που είναι αρμόδιος για ακαδημαϊκά θέματα, ως Πρόεδρο. Τα μέλη της Επιτροπής έχουν εμπειρία
στην οργάνωση και συμμετοχή σε προγράμματα σπουδών δεύτερου κύκλου σπουδών. Η θητεία της Επιτροπής
είναι δύο (2) ακαδημαϊκά έτη.
Αρμοδιότητα της Επιτροπής είναι:
1) Η υποβολή γνώμης προς τη Σύγκλητο του Α.Ε.Ι.
για την ίδρυση νέων προγραμμάτων μεταπτυχιακών
σπουδών ή την τροποποίηση των ήδη λειτουργούντων
προγραμμάτων μεταπτυχιακών σπουδών, μετά από αξιολόγηση των αιτημάτων των Συνελεύσεων των Τμημά-
των για την ίδρυση νέων προγραμμάτων μεταπτυχιακών
σπουδών, των σχετικών εκθέσεων σκοπιμότητας και βιωσιμότητάς τους και την κοστολόγηση της λειτουργίας
του Π.Μ.Σ., καθώς και η δυνατότητα αναπομπής τους,
αν η εισήγηση δεν είναι επαρκώς αιτιολογημένη ή οι
συνοδευτικές εκθέσεις δεν είναι πλήρεις,
2) η κατάρτιση σχεδίου Κανονισμού για προγράμματα
δεύτερου και τρίτου κύκλου σπουδών του Α.Ε.Ι. και η
υποβολή του προς τη Σύγκλητο,
3) η εκπόνηση πρότυπου σχεδίου Κανονισμού λειτουργίας προγράμματος μεταπτυχιακών σπουδών,
4) ο έλεγχος της τήρησης των Κανονισμών λειτουργίας
των προγραμμάτων μεταπτυχιακών σπουδών,
5) η παρακολούθηση της εφαρμογής της νομοθεσίας,
του Κανονισμού και των αποφάσεων των οργάνων διοίκησης του Α.Ε.Ι. από τα προγράμματα μεταπτυχιακών
σπουδών,
6) η παρακολούθηση της εφαρμογής της διαδικασίας απαλλαγής από την υποχρέωση καταβολής τελών
φοίτησης,
7) κάθε άλλη αρμοδιότητα που ορίζεται από τον Εσωτερικό Κανονισμό.
Με απόφαση της Συγκλήτου, κατόπιν εισήγησης της
Επιτροπής Μεταπτυχιακών Σπουδών, εγκρίνεται ο κανονισμός προγραμμάτων μεταπτυχιακών και διδακτορικών
σπουδών, ο οποίος αποτελεί διακριτό κεφάλαιο του εσωτερικού κανονισμού λειτουργίας του Α.Ε.Ι.
Άρθρο 4
Διδάσκοντες του Π.Μ.Σ.
Το διδακτικό έργο του Π.Μ.Σ. ανατίθεται με απόφαση της Συνέλευσης του Τμήματος Θεατρικών Σπουδών
κατόπιν εισήγησης της Συντονιστικής Επιτροπής του
Π.Μ.Σ., στις κατηγορίες διδασκόντων του άρθρου 83
του ν. 4957/2022.
Στις υποχρεώσεις των διδασκόντων περιλαμβάνονται,
μεταξύ άλλων, η περιγραφή του μαθήματος ή των διαλέξεων, η παράθεση σχετικής βιβλιογραφίας, ο τρόπος
εξέτασης του μαθήματος και η επικοινωνία με τους μεταπτυχιακούς φοιτητές.
Στο Π.Μ.Σ. εφαρμόζεται ο θεσμός του Ακαδημαϊκού
Συμβούλου. Σκοπός της λειτουργίας του εν λόγω θεσμού
είναι η παροχή συμβουλευτικής στους μεταπτυχιακούς
φοιτητές κατά τη διάρκεια των σπουδών τους σε ακαδημαϊκά θέματα με εξατομικευμένο τρόπο. Προσδοκώμενο
αποτέλεσμα είναι η διευκόλυνση των μεταπτυχιακών
φοιτητών στην ολοκλήρωση των σπουδών τους με
παράλληλη αξιοποίηση των ιδιαίτερων δεξιοτήτων και
ενδιαφερόντων τους στο έδαφος της εκπαιδευτικής και
ερευνητικής διαδικασίας. Ο Ακαδημαϊκός Σύμβουλος
επιλέγει τον τρόπο προσέγγισης και παροχής συμβουλευτικής στους φοιτητές που του ανατίθενται από τη
Σ.Ε. κάθε ακαδημαϊκό έτος. Ένα μέλος του διδακτικού
προσωπικού του Π.Μ.Σ. ορίζεται ως ακαδημαϊκός σύμβουλος πέντε (5) μεταπτυχιακών φοιτητών.
Άρθρο 5
Εισαγωγή Μεταπτυχιακών Φοιτητών
Ο αριθμός εισακτέων κατ’ έτος ορίζεται κατά ανώτατο
όριο σε δέκα (10) μεταπτυχιακούς φοιτητές.
Η επιλογή γίνεται με βάση την αξιολόγηση του φακέλου των δικαιολογητικών των υποψηφίων και την
προφορική συνέντευξη από την Επιτροπή Αξιολόγησης
Υποψηφίων. Με εισήγηση της Συντονιστικής Επιτροπής
και απόφαση της Συνέλευσης ορίζεται κάθε έτος η Επιτροπή Αξιολόγησης Υποψηφίων, η οποία αποτελείται
από τον Διευθυντή και δύο (2) μέλη της Συντονιστικής
Επιτροπής. Τα μέλη της ΕΑΥ είναι μέλη ΔΕΠ του ιδίου ή
συναφούς αντικειμένου.
Για την εισαγωγή μεταπτυχιακών φοιτητών διενεργείται προκήρυξη (Πρόσκληση Εκδήλωσης Ενδιαφέροντος)
με εισήγηση της Συντονιστικής Επιτροπής και απόφαση
της Συνέλευσης του Τμήματος κάθε έτος με καταληκτική
ημερομηνία υποβολής αιτήσεων και δικαιολογητικών το
αργότερο μέχρι 15 Σεπτεμβρίου. Στην περίπτωση που
η αξιολόγηση πραγματοποιείται μέσω συστημάτων/
εφαρμογών εξ αποστάσεως εξέτασης, εάν απαιτείται
ειδικός τεχνολογικός εξοπλισμός, αυτό ανακοινώνεται
στην προκήρυξη που εκδίδεται για την υποβολή αιτήσεων των υποψηφίων που θέλουν να εγγραφούν στο
πρόγραμμα (παρ. 2 του άρθρου 6, ΦΕΚ Β΄ 1079/2023). Η
δημοσίευση της προκήρυξης γίνεται από το Πανεπιστήμιο Πατρών με ευθύνη του Τμήματος Θεατρικών Σπου-
δών, ενώ το σχετικό κόστος βαρύνει το Πανεπιστήμιο.
Η προκήρυξη αναρτάται επίσης στην ιστοσελίδα του
Τμήματος Θεατρικών Σπουδών και του Ιδρύματος. Στην
προκήρυξη αναφέρονται οι προϋποθέσεις εισαγωγής, οι
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1413/04.03.2024
κατηγορίες πτυχιούχων και ο αριθμός εισακτέων, όπως
επίσης ο τρόπος εισαγωγής (αξιολόγηση του φακέλου
των δικαιολογητικών και η διαδικασία συμμετοχής στην
προβλεπόμενη συνέντευξη), οι προθεσμίες υποβολής
αιτήσεων και τα δικαιολογητικά που απαιτούνται. Οι
αιτήσεις και τα απαιτούμενα δικαιολογητικά κατατίθενται στην Γραμματεία του Τμήματος, σε προθεσμία που
ορίζεται στην προκήρυξη και μπορεί να παραταθεί με
απόφαση της Συνέλευσης του Τμήματος. Οι υποψήφιοι συνιστάται να ελέγχουν προσεκτικά τις οδηγίες που
αφορούν κάθε επιμέρους κριτήριο για τη μοριοδότηση
τους, ώστε ο φάκελος να υποβάλλεται πλήρης στις προκαθορισμένες ημερομηνίες. Συμπληρωματικά, ελλιπή ή
ετεροχρονισμένα παραστατικά δεν γίνονται δεκτά.
Οι υποψήφιοι υποβάλλουν τα παρακάτω δικαιολογητικά: (ΠΑΡΑΡΤΗΜΑ 1)
1. Αίτηση συμμετοχής (ηλεκτρονικά).
2. Σύντομο βιογραφικό σημείωμα.
3. Αντίγραφο πτυχίου ή βεβαίωση περάτωσης σπουδών.
4. Πιστοποιητικό αναλυτικής βαθμολογίας.
5. Αντίγραφο μεταπτυχιακού τίτλου (εάν υπάρχει).
6. Αποδεικτικά ερευνητικού / συγγραφικού επιστημονικού έργου (εφόσον υπάρχουν).
7. Αντίγραφο Αστυνομικής Ταυτότητας ή Διαβατηρίου.
8. Συστατικές επιστολές (προαιρετικά). Αν κάποιος
υποψήφιος επιθυμεί να ενισχύσει την αίτησή του δύναται να υποβάλει συστατικές επιστολές. Οι επιστολές
πρέπει να υπογράφονται από μέλη ΔΕΠ του εκπαιδευτικού Ιδρύματος του υποψηφίου ή από μέλη ΔΕΠ άλλων
εκπαιδευτικών Ιδρυμάτων που είναι εξοικειωμένα με την
επιστημονική κατάρτιση του υποψηφίου.
9. Αντίγραφο πιστοποιητικού γνώσης της αγγλικής
γλώσσας επιπέδου C1 ή C2, η οποία πιστοποιείται με
κατάθεση σχετικού τίτλου (π.x. τίτλο σπουδών από Εκπαιδευτικό Ίδρυμα αγγλόφωνης χώρας ή αγγλόφωνου
προγράμματος σπουδών, πιστοποιητικό Advanced ή
Proficiency in English).
Οι πτυχιούχοι αγγλόφωνων πανεπιστημίων απαλλάσσονται από την υποχρέωση προσκόμισης πιστοποιητι-
κού γλωσσομάθειας. Σε περίπτωση που δεν υπάρχουν
οι ανωτέρω προϋποθέσεις για την καλή γνώση της αγγλικής γλώσσας, γίνεται γραπτή εξέταση (μετάφραση ξε-
νόγλωσσου επιστημονικού κειμένου) για να διαπιστωθεί
ο ευχερής χειρισμός της βιβλιογραφίας. Η εξέταση διενεργείται από διδάσκοντες του Τμήματος που ορίζονται
από τη Συνέλευση του Τμήματος.
Θετικά συνυπολογίζεται κατά τη διαδικασία επιλογής
η γνώση επιπλέον ξένων γλωσσών.
Οι αλλοδαποί υποψήφιοι οφείλουν να γνωρίζουν
επαρκώς την ελληνική γλώσσα. Η επάρκεια της ελληνομάθειας πιστοποιείται όπως ορίζουν οι σχετικές δι-
ατάξεις.
Το πρόγραμμα είναι αποκλειστικά «πλήρους φοίτησης».
Οι υποψήφιοι υποβάλλουν την αίτησή τους, συνοδευόμενη από όλα τα δικαιολογητικά που απαιτούνται
σύμφωνα με το ΠΑΡΑΡΤΗΜΑ 1, ηλεκτρονικά στο portal:
https://matrix.upatras.gr/sap/bc/webdynpro/sap/zups_
pg_adm#
Περισσότερες πληροφορίες παρέχονται στην ιστοσελίδα του Τμήματος (http://www.theaterst.upatras.gr), ενώ
οι ενδιαφερόμενοι μπορούν επίσης να απευθύνονται
τηλεφωνικά ή μέσω του ηλεκτρονικού ταχυδρομείου
στην Γραμματεία του Τμήματος.
Στο Π.Μ.Σ. γίνονται δεκτοί πτυχιούχοι με βαθμό πτυχίου τουλάχιστον «Λίαν Καλώς» των Τμημάτων Θεατρικών
Σπουδών, Φιλολογίας, Κλασικών Σπουδών, Ιστορίας και
Αρχαιολογίας, Ιστορίας, Ελληνικού Πολιτισμού, Αγγλικής, Γαλλικής, Γερμανικής και Ιταλικής Γλώσσας και Φι-
λολογίας, Φιλοσοφίας, καθώς επίσης των Τμημάτων των
Σχολών Καλών Τεχνών Πανεπιστημίων και της Νομικής
της ημεδαπής ή ομοταγών Ιδρυμάτων της αλλοδαπής,
σύμφωνα με τις διατάξεις της κείμενης νομοθεσίας.
Αίτηση μπορούν να υποβάλουν και τελειόφοιτοι των
ανωτέρω τμημάτων, υπό την προϋπόθεση ότι θα έχουν
προσκομίσει βεβαίωση περάτωσης των Σπουδών τους
το αργότερο μέχρι 30 Σεπτεμβρίου και πάντως πριν την
ημερομηνία συνεδρίασης της Συνέλευσης για επικύρωση του πίνακα των επιτυχόντων. Στην περίπτωση αυτή
αντίγραφο του πτυχίου ή του διπλώματός τους προσκομίζεται πριν από την ημερομηνία έναρξης του προγράμ-
ματος. Σε κάθε περίπτωση, οι επιλεγέντες θα πρέπει να
προσκομίσουν όλα τα απαραίτητα δικαιολογητικά μέχρι
τη λήξη των εγγραφών.
Αίτηση δύνανται να υποβάλουν και τελειόφοιτοι αλλοδαπών Ιδρυμάτων, τα οποία δεν είναι ακόμα ενταγμένα
στο Εθνικό Μητρώο Αναγνωρισμένων Ιδρυμάτων της
αλλοδαπής του ΔΟΑΤΑΠ. Στην περίπτωση αυτή, οι αιτούντες υποβάλλουν υπεύθυνη δήλωση περί κατοχής τίτλου
σπουδών. Σε κάθε περίπτωση, οι επιλεγέντες θα πρέπει
να προσκομίσουν αποδεικτικά έγγραφα ότι έχουν προβεί
στις απαιτούμενες ενέργειες, προκειμένου ο τίτλος τους
και το αντίστοιχο Ίδρυμα να ενταχθούν στο Εθνικό μητρώο Αναγνωρισμένων Ιδρυμάτων της αλλοδαπής του
ΔΟΑΤΑΠ, μέχρι την ολοκλήρωση της διάρκειας σπουδών
τους. Σε διαφορετική περίπτωση γίνεται διαγραφή του
φοιτητή και δεν χορηγείται καμία βεβαίωση.
Τα Ανώτατα Εκπαιδευτικά Ιδρύματα (Α.Ε.Ι.) της ημεδαπής και τα δημόσια ερευνητικά κέντρα που εποπτεύο-
νται από τη Γενική Γραμματεία Έρευνας και Καινοτομίας, δεσμεύονται από τα Μητρώα του άρθρου 304 του
ν. 4957/2022, όπως ισχύει, προκειμένου τα αρμόδια ανά
περίπτωση όργανά τους να διαπιστώσουν αν ένα ίδρυμα
της αλλοδαπής ή ένας τύπος τίτλου ιδρύματος της αλλοδαπής είναι αναγνωρισμένα για την αποδοχή αίτησης
και εγγραφής για εισαγωγή σε μεταπτυχιακό πρόγραμμα σπουδών ή την εκπόνηση διδακτορικής διατριβής.
Το αρμόδιο όργανο του πανεπιστημίου ή ερευνητικού
κέντρου, εφόσον ο τίτλος σπουδών συμπεριλαμβάνεται
στον κατάλογο του άρθρου 307, επιπροσθέτως των λοιπών δικαιολογητικών που καθορίζει, οφείλει να ζητήσει
Βεβαίωση Τόπου Σπουδών, η οποία εκδίδεται και αποστέλλεται από τον φορέα πραγματοποίησης των σπου-
δών ή τον φορέα εκπόνησης του ερευνητικού έργου. Αν
ως τόπος σπουδών ή μέρος αυτών βεβαιώνεται η Ελληνική Επικράτεια, ο τίτλος σπουδών δεν αναγνωρίζεται,
εκτός αν το μέρος σπουδών που έγιναν στην ελληνική
επικράτεια βρίσκεται σε δημόσιο Α.Ε.Ι.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1413/04.03.2024
Τα μέλη των κατηγοριών Ε.Ε.Π., καθώς και Ε.ΔΙ.Π. και
Ε.Τ.Ε.Π. μπορούν ύστερα από αίτησή τους να εγγραφούν
ως υπεράριθμοι, και μόνο ένας κατ’ έτος και ανά Π.Μ.Σ.,
εφόσον υπηρετούν στο οικείο Τμήμα και ο τίτλος σπουδών και το έργο που επιτελούν στο οικείο Τμήμα είναι
συναφές με το αντικείμενο του Π.Μ.Σ.
Η επιλογή γίνεται κυρίως με συνεκτίμηση των εξής
κριτηρίων: το γενικό βαθμό του πτυχίου / διπλώματος,
τη βαθμολογία στα προπτυχιακά μαθήματα που είναι
σχετικά με το γνωστικό αντικείμενο του Π.Μ.Σ., την
επίδοση σε πτυχιακή εργασία, όπου αυτή προβλέπεται
στο προπτυχιακό επίπεδο, και το τυχόν ερευνητικό έργο
(μεταπτυχιακές σπουδές, δημοσιευμένες επιστημονικές εργασίες κ.λπ.) ή ερευνητική εμπειρία (συμμετοχή
σε ερευνητικά προγράμματα κ.λπ.) του υποψηφίου σε
αντίστοιχο τομέα ή σε συναφές αντικείμενο.
Α/Α
ΚΡΙΤΗΡΙΑ ΕΠΙΛΟΓΗΣ
ΜΟΡΙΑ
(ποσοστό
επί τοις
εκατό)
Γενικός βαθμός πτυχίου/διπλώματος
30 %
Μέσος όρος της βαθμολογίας σε
προπτυχιακά μαθήματα συναφή
με το γνωστικό αντικείμενο του Π.Μ.Σ.
10 %
Προφορική συνέντευξη
50 %
Τυχόν ερευνητικό - επιστημονικό
(συγγραφικό) έργο
10 %
ΣΥΝΟΛΟ
100 %
Επιλέγονται οι υποψήφιοι που θα συγκεντρώνουν την
υψηλότερη συνολική βαθμολογία και μέχρι της κάλυψης
του μέγιστου αριθμού εισακτέων του Προγράμματος.
Η Γραμματεία του Τμήματος παραλαμβάνει τις αιτήσεις
και τα απαραίτητα δικαιολογητικά που υποβάλλουν οι
υποψήφιοι μεταπτυχιακοί φοιτητές, τα οποία προβλέπονται από την προκήρυξη κάθε φορά και συντάσσει
πίνακα υποψηφίων μεταπτυχιακών φοιτητών, τον οποίο
διαβιβάζει στην Ε.Α.Υ. Τα δικαιολογητικά που κατατίθενται από τους υποψήφιους πρέπει να έχουν υποβληθεί
εμπρόθεσμα, όπως αυτά προβλέπονται στη σχετική προκήρυξη. Εκπρόθεσμες αιτήσεις δεν γίνονται δεκτές. Η
διαδικασία αξιολόγησης των υποψηφίων περιλαμβάνει
δύο στάδια: Στο πρώτο, ελέγχονται οι αιτήσεις με βάση
την πληρότητα και την εγκυρότητα των απαιτούμενων
δικαιολογητικών που υποβλήθηκαν, ο οποίος αποτελεί απαραίτητη προϋπόθεση πρόκρισης στο επόμενο
στάδιο. Κατά το δεύτερο στάδιο της διαδικασίας, αξιολογούνται τα τυπικά προσόντα των υποψηφίων και οι
είκοσι (20) πρώτοι επιλεγέντες -βάσει των προβλεπομένων κριτηρίων- υποψήφιοι καλούνται σε συνέντευξη
ενώπιον της Ε.Α.Υ. Στόχος είναι να διαπιστωθεί ποιοι
υποψήφιοι είναι ικανοί να ανταποκριθούν ουσιαστικά
στις απαιτήσεις του Π.Μ.Σ. Στα ουσιαστικά προσόντα συνεκτιμώνται κυρίως το κίνητρο, το ενδιαφέρον, η εν γένει
προσωπικότητα αλλά και η συνολικότερη συγκρότηση
και επιστημονική επάρκεια κάθε υποψηφίου σε σχέση
με το αντικείμενο του μεταπτυχιακού προγράμματος.
Με την ολοκλήρωση των διαδικασιών αξιολόγησης, η
ΕΑΥ καταρτίζει πλήρη κατάλογο με όλους τους υποψηφίους και ύστερα από σχετικό έλεγχο απορρίπτει όσους
δεν πληρούν τα κριτήρια που έχουν καθοριστεί και καλεί
σε συνέντευξη τους προκρινόμενους υποψηφίους.
Με βάση την αξιολόγηση του φακέλου του υποψηφίου
και το αποτέλεσμα της συνέντευξης η Επιτροπή Αξιολόγησης Υποψηφίων κατατάσσει ιεραρχικά τους υποψηφί-
ους, προβαίνει στην τελική επιλογή και καταρτίζει τον
τελικό πίνακα των επιτυχόντων, ο οποίος επικυρώνεται
από τη Συνέλευση του Τμήματος. Σε περίπτωση που
δυο ή περισσότεροι υποψήφιοι συγκεντρώσουν συνολικά τον ίδιο αριθμό μορίων, γίνονται δεκτοί όλοι οι
ισοβαθμήσαντες, υπό την προϋπόθεση ότι δεν υπάρχει
υπέρβαση του μέγιστου αριθμού εισακτέων που έχει
οριστεί στην Πρόσκληση Εκδήλωσης Ενδιαφέροντος.
Στην περίπτωση που συμπληρωθεί ο μέγιστος αριθμός
εισακτέων, εισάγεται ο υποψήφιος που έχει τον μεγαλύτερο βαθμό πτυχίου.
Η διαδικασία επιλογής των υποψηφίων, η έκδοση των
αποτελεσμάτων και η εγγραφή των επιτυχόντων πρέπει
να έχει ολοκληρωθεί το αργότερο μέχρι το πρώτο δεκαπενθήμερο του Οκτωβρίου κάθε ακαδημαϊκού έτους
και οπωσδήποτε πριν από την έναρξη των μαθημάτων.
Άρθρο 6
Εγγραφές - Δηλώσεις Μαθημάτων
Οι επιτυχόντες υποψήφιοι καλούνται να απαντήσουν
γραπτά ή ηλεκτρονικά (email) εντός πέντε (5) εργάσιμων ημερών εάν αποδέχονται ή όχι την ένταξη τους
στο Π.Μ.Σ., αποδεχόμενοι τους όρους λειτουργίας του.
Η μη απάντηση από επιλεγέντα υποψήφιο μέσα στην
παραπάνω προθεσμία ισοδυναμεί με άρνηση αποδοχής.
Εφόσον υπάρξουν αρνήσεις, η Γραμματεία ενημερώνει
τους αμέσως επόμενους στη σειρά αξιολόγησης από το
σχετικό πίνακα επιτυχόντων. Ένσταση κατά των πινάκων
επιτυχόντων μπορεί να γίνει μέσα σε πέντε (5) εργάσιμες
ημέρες από την ημερομηνία ανακοίνωσης των πινάκων.
Η ένσταση, η οποία πρέπει να είναι συγκεκριμένη, κρίνεται τελεσίδικα από την Συνέλευση του Τμήματος.
Οι επιτυχόντες θα πρέπει να εγγραφούν στη Γραμματεία του Τμήματος έως τις 15 Οκτωβρίου κάθε έτους.
Για λόγους εξαιρετικής ανάγκης είναι δυνατή η εγγραφή
μεταπτυχιακού φοιτητή μετά τη λήξη της προθεσμίας
με απόφαση της Συντονιστικής Επιτροπής ύστερα από
αιτιολογημένη αίτηση του ενδιαφερομένου.
Οι εισακτέοι μεταπτυχιακοί φοιτητές ενημερώνονται
για τη διαδικασία επιλογής και τα υπόλοιπα διαδικαστικά
ζητήματα από την ιστοσελίδα του Τμήματος ή τη Γραμματεία του Τμήματος ή την ιστοσελίδα του Π.Μ.Σ.
Οι μεταπτυχιακοί φοιτητές υποχρεούνται να ανανεώνουν την εγγραφή τους ανά εξάμηνο. Η ανανέωση
πραγματοποιείται στην αρχή κάθε εξαμήνου μέσα σε
προθεσμίες που ορίζονται από τη Συνέλευση του Τμήματος. Παραβίαση της προθεσμίας εγγραφής ισοδυνα-
μεί με απώλεια της δυνατότητας παρακολούθησης του
τρέχοντος εξαμήνου. Φοιτητής που δεν ανανέωσε την
εγγραφή του και δεν παρακολούθησε μαθήματα ή δεν
διεξήγαγε έρευνα για δύο (2) συνεχόμενα εξάμηνα, χάνει
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1413/04.03.2024
αυτοδίκαια την ιδιότητα του μεταπτυχιακού φοιτητή και
διαγράφεται από τα μητρώα του Π.Μ.Σ.
Σε αίτηση που καταθέτει στη Γραμματεία του Τμήματος εντός της οριζόμενης από τη ΣΕ προθεσμίας ο φοιτη-
τής δηλώνει γενικά την περιοχή από την οποία επιθυμεί
να προέρχεται το θέμα της διπλωματικής εργασίας του
(τραγωδία, κωμωδία, πρόσληψη του δράματος κ.λπ.).
Η Συνέλευση του Τμήματος ορίζει τον επιβλέποντα της
διπλωματικής εργασίας. Για την επιλογή του επόπτη λαμβάνεται υπόψη -χωρίς ωστόσο να είναι δεσμευτική- η
προτίμηση της επιστημονικής περιοχής που έχει δηλώσει ο φοιτητής και η ισομερής κατανομή των διδακτικών
βαρών μεταξύ των διδασκόντων του Π.Μ.Σ. Ο επόπτης
ορίζει χωρίς καθυστέρηση το ακριβές θέμα της εργασίας
και δίνει τις απαραίτητες οδηγίες στον φοιτητή για την
επεξεργασία του θέματος.
Άρθρο 7
Εκπαιδευτική Δομή του Π.Μ.Σ.
Διάρκεια και διάρθρωση Σπουδών - Διδακτικό ημερολόγιο
Η χρονική διάρκεια φοίτησης στο Π.Μ.Σ. ορίζεται
σε τέσσερα (4) ακαδημαϊκά εξάμηνα, στα οποία περιλαμβάνεται και ο χρόνος εκπόνησης της διπλωματικής
εργασίας. Η μέγιστη διάρκεια φοίτησης δεν μπορεί να
υπερβεί το διπλάσιο από την προβλεπόμενη κανονική
διάρκεια φοίτησης. Ως εκ τούτου η ανώτατη διάρκεια
φοίτησης ανέρχεται σε οκτώ (8) ακαδημαϊκά εξάμηνα.
Δεν παρέχεται δυνατότητα μερικής φοίτησης στο Π.Μ.Σ.
Ο μεταπτυχιακός φοιτητής μπορεί με αίτησή του να
ζητήσει αιτιολογημένα αναστολή φοίτησης (ενδεικτικοί λόγοι: στρατιωτική θητεία, ασθένεια, απουσία στο
εξωτερικό, σοβαροί προσωπικοί ή ιατρικοί λόγοι που
μπορούν να τεκμηριωθούν επαρκώς), εφόσον προσκομίσει τα σχετικά δικαιολογητικά. Η απόφαση λαμβάνεται
από τη Συνέλευση του Τμήματος ύστερα από εισήγηση
της Συντονιστικής Επιτροπής. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης και δεν
μπορούν να υπερβαίνουν τα δύο (2) συνεχόμενα εξάμηνα. Η αναστολή φοίτησης χορηγείται μόνο μία φορά. Οι
φοιτητές που βρίσκονται σε αναστολή φοίτησης, χάνουν
την φοιτητική ιδιότητα καθ’ όλο το χρονικό διάστημα της
διακοπής σπουδών τους.
Σε περίπτωση υπέρβασης αυτού του χρονικού ορίου
ο μεταπτυχιακός φοιτητής διαγράφεται κατόπιν εισήγησης της Συντονιστικής Επιτροπής και απόφασης της
Συνέλευσης του Τμήματος.
H διδασκαλία, οι εξετάσεις του πρώτου και του δεύτερου διδακτικού εξαμήνου και οι επαναληπτικές εξετάσεις
του Σεπτεμβρίου ορίζονται σύμφωνα με το Ακαδημαϊκό
Ημερολόγιο όπως αυτό εγκρίνεται από τη Σύγκλητο. Το
Ωρολόγιο Πρόγραμμα μαθημάτων καταρτίζεται και ανακοινώνεται από τη Συντονιστική Επιτροπή τουλάχιστον
ένα δεκαήμερο πριν την έναρξη του εξαμήνου.
Μαθήματα - Πρόγραμμα σπουδών
Τα μαθήματα του Π.Μ.Σ. ξεκινούν το χειμερινό εξάμηνο εκάστου ακαδημαϊκού έτους και ακολουθούν το
ακαδημαϊκό ημερολόγιο του Πανεπιστημίου Πατρών. Για
την απόκτηση ΔΜΣ απαιτούνται συνολικά εκατόν είκοσι
(120) πιστωτικές μονάδες (ECTS). Οι ελάχιστες ώρες διδακτικού έργου ανά μάθημα ορίζονται σε τριάντα εννέα
(39) διδακτικές ώρες. Κάθε εξάμηνο περιλαμβάνει τουλάχιστον δεκατρείς (13) πλήρεις εβδομάδες διδασκαλίας.
Κατά τη διάρκεια των σπουδών, οι μεταπτυχιακοί φοιτητές υποχρεούνται σε: (α) παρακολούθηση και επιτυχή
εξέταση μεταπτυχιακών σεμιναρίων (δηλαδή μαθημάτων στα οποία γίνεται σε βάθος επεξεργασία ορισμένων
θεμάτων υπό την καθοδήγηση του διδάσκοντα και τα
οποία καταλήγουν με την εκπόνηση γραπτής εργασίας
από τους φοιτητές), και (β) σε εκπόνηση μεταπτυχιακής
διπλωματικής εργασίας. Για την απονομή του Δ.Μ.Σ.
απαιτείται η επιτυχής παρακολούθηση οχτώ (8) μεταπτυχιακών σεμιναρίων και η εκπόνηση διπλωματικής εργα-
σίας. Συνολικά τα μαθήματα αντιστοιχούν σε είκοσι (20)
Π.Μ. ανά εξάμηνο σπουδών και συνολικά σε ογδόντα
(80) Π.Μ. (ECTS). Η διπλωματική εργασία αντιστοιχεί σε
σαράντα (40) πιστωτικές μονάδες. Κατά τη διάρκεια του
Α΄ εξαμήνου σπουδών οι φοιτητές παρακολουθούν τα
δύο (2) υποχρεωτικά σεμινάρια: «Εισαγωγή στη μελέτη
του αρχαίου θεάτρου» και «Αρχαία Ελληνική Τραγωδία»
και δηλώνουν τη Διπλωματική Εργασία Ι (συλλογή υλικού σχετικού με τη ΔΕ - Γενική Βιβλιογραφία)· κατά τη
διάρκεια του Β΄ εξαμήνου σπουδών οι φοιτητές παρακολουθούν τα δύο (2) υποχρεωτικά σεμινάρια: «Αρχαία
Ελληνική Κωμωδία» και «Αρχαίο Ελληνικό Θέατρο: Ειδικά
Ζητήματα I» και δηλώνουν τη Διπλωματική Εργασία ΙΙ
(συλλογή υλικού σχετικού με τη ΔΕ - Ειδική βιβλιογραφία)· κατά τη διάρκεια του Γ΄ εξαμήνου σπουδών οι φοι-
τητές παρακολουθούν τα δύο (2) υποχρεωτικά σεμινάρια: «Αρχαίο ελληνικό θέατρο: ειδικά ζητήματα ΙΙ» και «Η
πρόσληψη του αρχαίου δράματος στο νεότερο δράμα /
στη λογοτεχνία» και δηλώνουν τη Διπλωματική Εργασία ΙΙΙ (έναρξη συγγραφής της ΔΕ)· κατά τη διάρκεια του
Δ΄ εξαμήνου σπουδών οι φοιτητές παρακολουθούν τα
δύο (2) υποχρεωτικά σεμινάρια: «Θεωρία του θεάτρου:
Από τον Αριστοτέλη στις θεωρίες των νεότερων χρόνων»
και «Πρόσληψη του αρχαίου δράματος στο θέατρο / στις
παραστατικές τέχνες» και δηλώνουν τη Διπλωματική Εργασία IV (ολοκλήρωση συγγραφής της ΔΕ).
Τα μαθήματα πραγματοποιούνται με σύγχρονη εξ
αποστάσεως διδασκαλία σύμφωνα με την παρ. 3 ιδ του
άρθρου 80 του ν. 4957/2022. Η Eξ Aποστάσεως Eκπαίδευση πραγματοποιείται μέσω της πλατφόρμας τηλεδιά-
σκεψης zoom (upatras-gr.zoom.us) και της πλατφόρμας
ασύγχρονης εκπαίδευσης του Πανεπιστημίου Πατρών
(eclass.upatras.gr), οι οποίες καλύπτουν πλήρως τις
τεχνικές και νομικές προδιαγραφές, όπως αυτές περιγράφονται στην Τεχνική έκθεση του Π.Μ.Σ. Το πρώτο
μάθημα κάθε εξαμήνου πραγματοποιείται υποχρεωτικά
με φυσική παρουσία.
Η γλώσσα διδασκαλίας και συγγραφής της Διπλωματικής Εργασίας είναι η ελληνική, αλλά παρέχεται η
δυνατότητα, κατόπιν έγκρισης της Σ.Ε., συγγραφής της
Διπλωματικής Εργασίας στην αγγλική γλώσσα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1413/04.03.2024
Το αναλυτικό πρόγραμμα μαθημάτων ανά εξάμηνο διαμορφώνεται ως εξής:
Α´ ΕΞΑΜΗΝΟ
Κωδικός
ΤΙΤΛΟΣ
ΕΙΔΟΣ
ΜΑΘΗΜΑΤΟΣ
ΠΙΣΤΩΤΙΚΕΣ ΜΟΝΑΔΕΣ
(ECTS)
AGT_ΣΕΜ
Εισαγωγή στη μελέτη του Αρχαίου Θεάτρου
Υποχρεωτικό
AGT_ΣΕΜ
Αρχαία Ελληνική Τραγωδία
Υποχρεωτικό
AGT_ΔΕ
Διπλωματική εργασία Ι (συλλογή υλικού σχετικού με τη ΔΕ Γενική βιβλιογραφία)
Υποχρεωτικό
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Β´ ΕΞΑΜΗΝΟ
Κωδικός
ΤΙΤΛΟΣ
ΕΙΔΟΣ
ΜΑΘΗΜΑΤΟΣ
ΠΙΣΤΩΤΙΚΕΣ ΜΟΝΑΔΕΣ
(ECTS)
AGT_ΣΕΜ
Αρχαία Ελληνική Κωμωδία
Υποχρεωτικό
AGT_ΣΕΜ
Αρχαίο Ελληνικό Θέατρο: Ειδικά Ζητήματα I
Υποχρεωτικό
AGT_ΔΕ
Διπλωματική εργασία ΙΙ (συλλογή υλικού σχετικού με τη ΔΕ Ειδική βιβλιογραφία)
Υποχρεωτικό
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Γ´ ΕΞΑΜΗΝΟ
Κωδικός
ΤΙΤΛΟΣ
ΕΙΔΟΣ
ΜΑΘΗΜΑΤΟΣ
ΠΙΣΤΩΤΙΚΕΣ ΜΟΝΑΔΕΣ
(ECTS)
AGT_ΣΕΜ
Αρχαίο ελληνικό θέατρο: ειδικά ζητήματα ΙΙ
Υποχρεωτικό
AGT_ΣΕΜ
Η πρόσληψη του αρχαίου δράματος στο νεότερο δράμα /
στη λογοτεχνία
Υποχρεωτικό
AGT_ΔΕ
Διπλωματική εργασία ΙΙΙ (έναρξη συγγραφής της ΔΕ)
Υποχρεωτικό
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Δ´ ΕΞΑΜΗΝΟ
Κωδικός
ΤΙΤΛΟΣ
ΕΙΔΟΣ
ΜΑΘΗΜΑΤΟΣ
ΠΙΣΤΩΤΙΚΕΣ ΜΟΝΑΔΕΣ
(ECTS)
AGT_ΣΕΜ
Θεωρία του θεάτρου: Από τον Αριστοτέλη στις θεωρίες
των νεότερων χρόνων
Υποχρεωτικό
AGT_ΣΕΜ
Πρόσληψη του αρχαίου δράματος στο θέατρο /
στις παραστατικές τέχνες
Υποχρεωτικό
AGT_ΔΕ
Διπλωματική εργασία IV (ολοκλήρωση συγγραφής της ΔΕ)
Υποχρεωτικό
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1413/04.03.2024
Στην αρχή κάθε εξαμήνου και πριν την έναρξη των
μαθημάτων του ΠΜΣ ανακοινώνεται στους μεταπτυχιακούς φοιτητές το ακαδημαϊκό ημερολόγιο στο οποίο
αναγράφονται οι ημερομηνίες έναρξης και λήξης των
εξαμήνων και οι περίοδοι εξετάσεων.
Περιγραφή των μαθημάτων:
Τίτλος μαθήματος: «Εισαγωγή στη μελέτη του αρχαίου
θεάτρου»
Σκοπός του μαθήματος είναι η κριτική κατανόηση των
βασικών χαρακτηριστικών του Αρχαίου Θεάτρου ως ιδιαίτερου θεατρικού κώδικα: ο ποιητικός του χαρακτήρας,
ο ρόλος της μουσικής και της όρχησης, η λειτουργία του
Χορού, η χρήση προσωπείων κ.λπ.
Στο πλαίσιο του μαθήματος, οι μεταπτυχιακοί φοιτητές
καλούνται να κατανοήσουν ποιες είναι γενικά οι πηγές
αλλά και τα νεότερα έργα αναφοράς για τη μελέτη του
Αρχαίου Θεάτρου, να αποκτήσουν βασικές γνώσεις για
την εξέλιξη και τη μορφολογία των θεατρικών οικοδομημάτων στην Αρχαιότητα, καθώς και της σκηνογραφίας
αλλά και των θεατρικών μηχανών (εκκύκλημα, γερανός
κ.λπ.). Παρουσιάζονται αναλυτικά τα σχετικά με τους
δραματικούς αγώνες στην Αθήνα αλλά και με τη θεατρική δραστηριότητα στις υπόλοιπες ελληνικές περιο-
χές. Ιδιαίτερη έμφαση δίνεται σε βασικές γνώσεις για
την υπόκριση αλλά και τον ρόλο του κοινού στο Αρχαίο
Θέατρο, για τα δραματικά είδη, τα κύρια χαρακτηριστικά
τους και τους βασικούς εκπροσώπους τους. Παράλληλα,
το σεμινάριο αποσκοπεί στην εξοικείωση του φοιτητή
με στοιχειώδεις γνώσεις για λαϊκότερα, “παραδραματικά”
είδη όπως ο Μίμος, για τις γηγενείς θεατρικές παραδόσεις στον ρωμαϊκό κόσμο (Φεσκέννινοι στίχοι, Ατελλανή
φάρσα κ.ά.), για την ιστορία των ρωμαϊκών δραματικών
ειδών τόσο της κωμωδίας (fabula palliata, fabula togata)
όσο και της τραγωδίας (tragoedia, fabula praetexta). Συγκεκριμένα, παρουσιάζονται οι ιδιαίτερες μέθοδοι που
χρησιμοποιούνται για τη μελέτη παλαιότερων περιόδων
του θεάτρου, κατανοείται ο τρόπος με τον οποίο μπορεί
να αντλεί κανείς πληροφορίες από εικονογραφικό ή, γενικότερα, αρχαιολογικό υλικό. Περιγράφεται η σχέση του
θεάτρου αλλά και γενικότερα της τέχνης με τα κοινωνικά,
οικονομικά και πολιτικά συμφραζόμενα μιας κοινωνίας.
Τέλος, αναλύεται η διαφορετική λειτουργία της τέχνης
σε μια παραδοσιακή κοινωνία, η έννοια του “θεατρικού
κώδικα”, δηλαδή η λειτουργική αλληλεξάρτηση των στοιχείων του θεάτρου μιας εποχής και η ένταξή τους σε ένα
ενιαίο σύνολο.
Τίτλος μαθήματος: «Αρχαία Ελληνική Τραγωδία»
Σκοπός του μαθήματος είναι η εξοικείωση των φοιτητών με τη σχετική με το αρχαίο ελληνικό δράμα επιστη-
μονική έρευνα και πιο συγκεκριμένα με τη μελέτη των
σωζόμενων έργων και των αποσπασμάτων της αρχαίας
ελληνικής τραγωδίας. Με την ολοκλήρωση του σεμιναρίου, οι φοιτητές θα πρέπει να μπορούν να κατανοήσουν
σε βάθος το κείμενο μιας αρχαίας ελληνικής τραγωδίας,
να συζητούν και να αντιμετωπίζουν επιστημονικά ζητήματα που θέτει η διεθνής βιβλιογραφία. Στο πλαίσιο
του μαθήματος, οι μεταπτυχιακοί φοιτητές καλούνται
να εμπλουτίσουν τις θεωρητικές γνώσεις που έχουν από
τις προπτυχιακές σπουδές τους (γνώσεις σχετικά με το
αρχαίο θέατρο και δράμα γενικότερα και την αρχαία
τραγωδία ειδικότερα) και να αποκτήσουν προχωρημένες γνώσεις στο συγκεκριμένο πεδίο σπουδής, οι οποίες
συνεπάγονται κριτική κατανόηση των σύγχρονων θεωριών και αρχών σχετικά με το κείμενο και την αρχαία
παράσταση μιας κλασικής τραγωδίας. Παρουσιάζονται
αναλυτικά οι μηχανισμοί και η λειτουργία του τραγικού
λόγου, ο τρόπος επεξεργασίας του δραματικού μύθου
από τον τραγικό ποιητή με αφετηρία τη μυθολογική
παράδοση, ώστε οι μεταπτυχιακοί φοιτητές να κατανοήσουν το γλωσσικό ύφος, τη σύνδεση της παράστασης
με την τελετουργία κ.λπ. και να προχωρήσουν σε ερμηνεία, λαμβάνοντας υπόψη τους το κοινωνικό, πολιτι-
κό και πολιτιστικό πλαίσιο μέσα στο οποίο γεννήθηκε
και άνθησε η αρχαία ελληνική τραγωδία. Παράλληλα,
το μάθημα στοχεύει να αποκτήσουν οι μεταπτυχιακοί
φοιτητές εξειδικευμένες γνώσεις που θα αποτελέσουν
βάση για πρωτότυπη σκέψη, αφού τελικός στόχος είναι
η συγγραφή επιστημονικής εργασίας με θέμα από το
συγκεκριμένο επιστημονικό πεδίο, ακολουθώντας τις
σύγχρονες ερευνητικές τάσεις όπως αυτές αποτυπώνονται στη διεθνή βιβλιογραφία.
Τίτλος μαθήματος: «Αρχαία Ελληνική Κωμωδία»
Στο πλαίσιο του μαθήματος, οι μεταπτυχιακοί φοιτητές
καλούνται να κατανοήσουν την αρχαία ελληνική κωμωδία (Παλαιά, Μέση και Νέα), τις συνθήκες των αρχαίων
παραστάσεων, την επεξεργασία του κωμικού μύθου σε
σχέση με την ιστορική πραγματικότητα, τη σκηνική δράση, τη δομή και τη θεματική της αριστοφανικής κωμωδί-
ας, το γλωσσικό ύφος και τη σημασία της παρωδίας, τη
χρήση των τελετουργιών και της θρησκείας τους ρόλους
των κωμικών προσώπων και του Χορού. Παρουσιάζονται αναλυτικά οι συνθήκες (τόπος, χρόνος, θρησκευτικό
πλαίσιο, υλικές υποδομές κτλ.) και οι όροι παραστάσεων
των κωμωδιών κατά την κλασική περίοδο καθώς και τα
βασικά στοιχεία για την καταγωγή και τις απαρχές της
αρχαίας ελληνικής κωμωδίας προκειμένου να γίνει διάκριση σε Παλαιά, Μέση και Νέα. Παράλληλα, το μάθημα
στοχεύει στην εξοικείωση των φοιτητών με τα παραπάνω
χαρακτηριστικά, όπως αυτά κυρίως αποτυπώνονται στις
κωμωδίες του Αριστοφάνη και του Μενάνδρου. Γενικότερα, στο πλαίσιο του σεμιναρίου εξετάζεται η τέχνη
(δραματική και σκηνική), η ιδεολογία και η λειτουργία
της κωμωδίας στην αρχαιότητα μέσα από την ερμηνεία
συγκεκριμένων κωμωδιών που σώζονται ακέραιες ή
αποσπασματικά.
Τίτλος μαθήματος: «Αρχαίο Ελληνικό Θέατρο: Ειδικά
Ζητήματα I»
Σκοπός του μαθήματος είναι η εξοικείωση των φοιτητών με την εξειδικευμένη έρευνα των πηγών αναφορικά
με το αρχαίο ελληνικό δράμα, καθώς και τη διακειμενική
μελέτη. Μελετώντας προσεκτικά τις πηγές που αναφέρονται στην ιστορία του αρχαίου ελληνικού θεάτρου, επιχει-
ρείται η ανασύσταση σημαντικών σταθμών της εξέλιξής
του. Η μελέτη εστιάζει στη δομή, τη θεματική, τους χαρακτήρες, το γλωσσικό ύφος, τη σκηνική παρουσίαση
και την ερμηνευτική και ιδεολογική ανάλυση έργων της
αρχαίας τραγωδίας / κωμωδίας / σατυρικού δράματος /
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1413/04.03.2024
μίμου. Στο πλαίσιο του μαθήματος, οι μεταπτυχιακοί
φοιτητές καλούνται να γνωρίσουν τις ιδιαίτερες μεθόδους που χρησιμοποιούνται για τη μελέτη παλαιότερων
περιόδων του θεάτρου και να κατανοήσουν τον τρόπο
με τον οποίο μπορεί να αντλεί κανείς πληροφορίες από
εικονογραφικό ή, γενικότερα, αρχαιολογικό υλικό. Ιδιαίτερη έμφαση δίνεται στην κατανόηση της σχέσης του
θεάτρου αλλά και γενικότερα της τέχνης με τα κοινωνικά,
οικονομικά και πολιτικά συμφραζόμενα μιας κοινωνίας.
Παράλληλα, το μάθημα στοχεύει στην εξοικείωση του
φοιτητή με τη διαφορετική λειτουργία της τέχνης σε μια
παραδοσιακή κοινωνία και την κατανόηση της έννοιας
του “θεατρικού κώδικα”, δηλαδή τη λειτουργική αλληλεξάρτηση των στοιχείων του θεάτρου μιας εποχής και την
ένταξή τους σε ένα ενιαίο σύνολο. Τέλος, στο πλαίσιο του
σεμιναρίου εξετάζονται διεπιστημονικά ζητήματα (όπως
η ψυχολογική πρόσληψη, η λειτουργία των συναισθημάτων κ.ά.) και η πρόσληψη του αρχαίου δράματος σε
διάφορες τέχνες στη νεότερη εποχή.
Τίτλος μαθήματος: «Αρχαίο ελληνικό θέατρο: ειδικά
ζητήματα ΙΙ»
Σκοπός του μαθήματος είναι η εξοικείωση των φοιτητών με την εξειδικευμένη έρευνα των πηγών αναφορικά
με το αρχαίο ελληνικό δράμα, καθώς και τη διακειμενική
μελέτη. Μελετώντας προσεκτικά τις πηγές που αναφέρονται στην ιστορία του αρχαίου ελληνικού θεάτρου, επι-
χειρείται η ανασύσταση σημαντικών σταθμών της εξέλιξής του. Η μελέτη εστιάζει στη δομή, τη θεματική, τους
χαρακτήρες, το ύφος, τη σκηνική παρουσίαση και την
ερμηνευτική και ιδεολογική ανάλυση έργων της αρχαίας
τραγωδίας / κωμωδίας / σατυρικού δράματος / μίμου.
Στο πλαίσιο του μαθήματος, οι μεταπτυχιακοί φοιτητές
καλούνται να γνωρίσουν τις ιδιαίτερες μεθόδους που
χρησιμοποιούνται για τη μελέτη παλαιότερων περιόδων
του θεάτρου και να κατανοήσουν τον τρόπο με τον οποίο
μπορεί να αντλεί κανείς πληροφορίες από εικονογραφικό ή, γενικότερα, αρχαιολογικό υλικό. Παράλληλα, το
μάθημα στοχεύει στην εξοικείωση του φοιτητή με τη
μεθοδολογία ανάλυσης και κριτικής προσέγγισης ενός
τραγικού δράματος / μιας κωμωδίας / ενός σατυρικού
δράματος, καθώς επίσης του μίμου (λαϊκοί μίμοι, Μιμίαμβοι του Ηρώνδα κ.λπ.) αλλά μπορεί επίσης να εστιάζει
σε διεπιστημονικά ζητήματα (όπως η ψυχολογική πρόσληψη, η λειτουργία των συναισθημάτων κ.ά.) ή στην
πρόσληψη του αρχαίου δράματος σε διάφορες τέχνες
στη νεότερη εποχή.
Τίτλος μαθήματος: «Η πρόσληψη του αρχαίου δράματος στο νεότερο δράμα / στη λογοτεχνία»
Το σεμινάριο αποσκοπεί στην εξοικείωση των φοιτητών με την επιστημονική έρευνα που αφορά στην πρό-
σληψη του αρχαίου ελληνικού δράματος στην παγκόσμια
και νεοελληνική δραματουργία, αλλά και λογοτεχνία ευρύτερα, και πιο συγκεκριμένα με τη διακειμενική μελέ-
τη των μεταγενέστερων θεατρικών ή άλλων έργων που
αξιοποιούν το μυθολογικό και τραγικό/κωμικό θεματικό
υλικό. Με την ολοκλήρωση του σεμιναρίου, οι φοιτητές
θα πρέπει να μπορούν να κατανοήσουν σε βάθος τα
συναφή κείμενα και να πραγματεύονται επιστημονικά
ζητήματα που θέτει η διεθνής βιβλιογραφία. Οι φοιτητές
εμπλουτίζουν τις θεωρητικές γνώσεις που έχουν από
τις προπτυχιακές σπουδές τους (γνώσεις σχετικά με το
αρχαίο θέατρο και δράμα, την αρχαία τραγωδία/κωμωδία ειδικότερα και με έμφαση τη νεότερη παγκόσμια και
νεοελληνική δραματουργία) και αποκτούν εξειδικευμένες γνώσεις στο συγκεκριμένο πεδίο σπουδής, οι οποίες
συνεπάγονται κριτική κατανόηση των σύγχρονων αναγνωστικών θεωριών και της διακειμενικής προσέγγισης
των θεατρικών έργων. Αναγνωρίζουν τους μηχανισμούς
και τη λειτουργία του δραματικού / λογοτεχνικού έργου,
τον τρόπο επεξεργασίας του δραματικού μύθου από
τους νεότερους δραματουργούς / λογοτέχνες με αφετηρία τη μυθολογική παράδοση, κατανοούν το γλωσσι-
κό ύφος και τα χαρακτηριστικά των κειμένων κ.λπ. και
προχωρούν σε ερμηνεία, λαμβάνοντας υπόψη τους το
κοινωνικό, πολιτικό και πολιτισμικό πλαίσιο μέσα στο
οποίο παράγονται τα νεότερα έργα. Κατά περίπτωση
επιχειρείται η διεπιστημονική προσέγγιση των έργων με
άξονα τον εκάστοτε συγγραφέα και ειδικά γίνονται αναφορές στα πεδία συγγενικών τεχνών αλλά και επιστημών.
Τίτλος μαθήματος: «Θεωρία του θεάτρου: από τον Αριστοτέλη στις θεωρίες των νεότερων χρόνων»
Εκτός από την εισαγωγή στο έργο του Αριστοτέλη και
την παρουσίαση βασικών στοιχείων της σκέψης του, το
μάθημα στοχεύει στην αναλυτική ερμηνεία της (θεμελιώδους για την θεωρία του θεάτρου και του δράματος)
Ποιητικής του Αριστοτέλη με ιδιαίτερη έμφαση στην
πραγμάτευση κεντρικών εννοιών της αριστοτελικής θεωρίας (μίμησις, κάθαρσις, μύθος, οικεία ηδονή κ.λπ.). Το
μάθημα περιλαμβάνει επίσης επισκόπηση του θεωρητικού στοχασμού πάνω στο δράμα και την ποιητική του,
όπως αναπτύχθηκε στη νεότερη και σύγχρονη εποχή
(Ποιητικές της Αναγέννησης, γαλλικός νεοκλασικισμός,
B. Brecht κ.ά.).
Τίτλος μαθήματος: «Πρόσληψη του αρχαίου δράματος
στο θέατρο / στις παραστατικές τέχνες»
Το μάθημα επιδιώκει να εισαγάγει τους φοιτητές στην
πρόσληψη του αρχαίου δράματος από το θέατρο αλλά
και τις άλλες παραστατικές τέχνες (μουσική, χορός, όπερα κ.ά.) από την αρχαιότητα (ρωμαϊκό θέατρο) έως τις
μέρες μας, ιδίως στις σκηνικές προσεγγίσεις της αρχαίας ελληνικής τραγωδίας και κωμωδίας από μεγάλους
σκηνοθέτες της παγκόσμιας σκηνής, αρχής γενομένης
από την πρώτη παράσταση τραγωδίας στους νεότερους
χρόνους, τον Οιδίποδα Τύραννο του Σοφοκλή που έλαβε
χώρα το 1585 στη Βιτσέντζα της Ιταλίας, στα εγκαίνια
του Teatro Olimpico. Στο πλαίσιο αυτό αναλύονται οι
προσεγγίσεις σκηνοθετών του τέλους του 19ου και των
αρχών του 20ου αιώνα, του δούκα Georg II του SaxeMeiningen και του Max Reinhardt, καθώς επίσης οι επι-
δράσεις που άσκησαν στις προσεγγίσεις των νεοελλήνων
σκηνοθετών στο αρχαίο δράμα. Ακολούθως, σημαντικές σκηνοθεσίες του 20ου αιώνα παρουσιάζονται μέσα
από βιντεοσκοπημένες παραστάσεις και την αντίστοιχη
κριτικογραφία, όπως, μεταξύ άλλων, η σκηνοθεσία του
Dionysus in 69 του Richard Schechner, η σκηνοθεσία
της Ορέστειας του Αισχύλου από τον Peter Stein και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1413/04.03.2024
τον Peter Hall, η παράσταση Les Atreides της Arianne
Mnouchkine, καθώς επίσης οι παραστάσεις Ελλήνων
σκηνοθετών (Φ. Πολίτη, Δ. Ροντήρη, Κ. Κουν, Θ. Τερζόπουλου, Μ. Μαρμαρινού κ.ά.).
Τα περιγράμματα των μαθημάτων είναι αναρτημένα στην ιστοσελίδα του Π.Μ.Σ.: https://www.theaterst.
upatras.gr/?page_id=11183
Με πρόταση της Συνέλευσης Τμήματος και έγκριση
της Συγκλήτου μπορεί να γίνεται τροποποίηση του προγράμματος των μαθημάτων και ανακατανομή μεταξύ
των εξαμήνων.
Παρακολούθηση μαθημάτων
Το εκπαιδευτικό έργο κάθε ακαδημαϊκού έτους διαρθρώνεται σε δύο (2) εξάμηνα σπουδών, το χειμερινό και
το εαρινό, καθένα από τα οποία περιλαμβάνει τουλάχιστον δεκατρείς (13) εβδομάδες διδασκαλίας. Τα μαθήμα-
τα του χειμερινού εξαμήνου εξετάζονται στη χειμερινή
εξεταστική και του εαρινού εξαμήνου εξετάζονται στην
εαρινή εξεταστική. Κατά την επαναληπτική εξεταστική
του Σεπτεμβρίου εξετάζονται τα μαθήματα του χειμερινού και εαρινού εξαμήνου. Σε περίπτωση κωλύματος
διεξαγωγής μαθήματος προβλέπεται η αναπλήρωσή του.
Η ημερομηνία και η ώρα αναπλήρωσης αναρτώνται στην
ιστοσελίδα του Π.Μ.Σ.
Η δήλωση των μαθημάτων παρακολούθησης είναι
υποχρεωτική για κάθε εξάμηνο. Παραβίαση της προθεσμίας εγγραφής ισοδυναμεί με απώλεια της δυνατότη-
τας παρακολούθησης του τρέχοντος εξαμήνου. Σε αυτή
την περίπτωση, για τη συνέχιση της φοίτησης απαιτείται
απόφαση της Συνέλευσης του Τμήματος, ύστερα από
πρόταση της Συντονιστικής Επιτροπής.
Η παρακολούθηση των μαθημάτων είναι υποχρεωτική.
Το ανώτατο όριο απουσιών ανά μάθημα ορίζεται στο
20% του συνολικού αριθμού των διαλέξεων. Απουσίες σε
ποσοστό μεγαλύτερο του ανωτέρω 20% σε ένα μάθημα
έχει ως αποτέλεσμα ο φοιτητής να αποτυγχάνει στο συγκεκριμένο μάθημα. Σε αυτή την περίπτωση ο φοιτητής
επαναλαμβάνει την παρακολούθηση του μαθήματος.
Ο Μ.Φ. παρουσιάζει την σεμιναριακή του εργασία προφορικά κατά τη διάρκεια του εξαμήνου και την υποβάλει
στη τελική της μορφή κατά την εξεταστική περίοδο.
Όπου προβλέπεται διδασκαλία σεμιναρίων με φυσική
παρουσία, τα μαθήματα - σεμινάρια πραγματοποιούνται
στο Πανεπιστήμιο Πατρών.
Βαθμολογία - Εξετάσεις - Ορισμός ΕΚ και ΤΕΕ
Η αξιολόγηση των μεταπτυχιακών φοιτητών και η επίδοσή τους στα μαθήματα που υποχρεούνται να παρα-
κολουθήσουν στο πλαίσιο του Π.Μ.Σ. πραγματοποιείται
κατά κύριο λόγο με την εκπόνηση σεμιναριακής εργασίας, η οποία παρουσιάζεται προφορικά κατά τη διάρκεια
του εξαμήνου και υποβάλλεται στην τελική της μορφή
κατά την εξεταστική περίοδο. Η επίδοση σε κάθε μάθημα
αξιολογείται από τον διδάσκοντα, ο οποίος δύναται να
συνεκτιμά στην τελική μορφή της εργασίας την προφορική παρουσίαση, καθώς επίσης την ενεργό συμμετοχή
κάθε φοιτητή στο σεμινάριο, και βαθμολογείται με την
ισχύουσα, για τους προπτυχιακούς φοιτητές, κλίμακα
βαθμολογίας. Συγκεκριμένα, οι βαθμοί που δίδονται, κυμαίνονται από μηδέν (0) μέχρι δέκα (10) με διαβαθμίσεις
της ακέραιης ή μισής μονάδας. Προβιβάσιμοι βαθμοί
είναι το 5 και οι μεγαλύτεροί του.
Η βαθμολογία των μαθημάτων κατατίθεται στη Γραμματεία του Π.Μ.Σ. εντός είκοσι (20) ημερών από τη λήξη
της εξεταστικής περιόδου.
Τα αποτελέσματα της βαθμολόγησης των μαθημάτων
κοινοποιούνται με ευθύνη του υπεύθυνου συντονιστή
του μαθήματος στους μεταπτυχιακούς φοιτητές είκοσι
(20) ημέρες μετά την ημερομηνία παράδοσης των εργασιών. Δεν επιτρέπεται η επαναληπτική εξέταση προ-
κειμένου ο φοιτητής να βελτιώσει τη βαθμολογία του σε
μαθήματα, στα οποία έχει εξεταστεί επιτυχώς.
Για την απόκτηση ΔΜΣ κάθε μεταπτυχιακός φοιτητής
οφείλει να παρακολουθήσει και να εξεταστεί επιτυχώς
στο σύνολο των προσφερόμενων μαθημάτων του Π.Μ.Σ.
και να εκπονήσει μεταπτυχιακή διπλωματική εργασία,
συγκεντρώνοντας έτσι 120 ECTS.
Ο μεταπτυχιακός φοιτητής διαγράφεται με απόφαση
της Συνέλευσης του Τμήματος στην περίπτωση που αποτύχει δύο φορές στο ίδιο μάθημα ή σε περίπτωση που
αποτύχει σε δύο διαφορετικά μαθήματα, χωρίς να λαμβάνεται υπόψη η επαναληπτική εξεταστική περίοδος.
Σε αίτηση που καταθέτει στη Γραμματεία του Τμήματος εντός της οριζόμενης από τη ΣΕ προθεσμίας ο φοιτη-
τής δηλώνει γενικά την περιοχή από την οποία επιθυμεί
να προέρχεται το θέμα της διπλωματικής εργασίας του
(τραγωδία, κωμωδία, πρόσληψη του δράματος κ.λπ.).
Η Συνέλευση του Τμήματος ορίζει τον επιβλέποντα της
διπλωματικής εργασίας. Για την επιλογή του επόπτη λαμβάνεται υπόψη -χωρίς ωστόσο να είναι δεσμευτική- η
προτίμηση της επιστημονικής περιοχής που έχει δηλώσει ο φοιτητής και η ισομερής κατανομή των διδακτικών
βαρών μεταξύ των διδασκόντων του Π.Μ.Σ. Ο επόπτης
ορίζει χωρίς καθυστέρηση το ακριβές θέμα της εργασίας
και δίνει τις απαραίτητες οδηγίες στον φοιτητή για την
επεξεργασία του θέματος.
Η Σ.Ε. και ο Ε.Κ. έχουν την ευθύνη της παρακολούθησης και του ελέγχου της πορείας των σπουδών του μετα-
πτυχιακού φοιτητή. Για την εξέταση της μεταπτυχιακής
διπλωματικής εργασίας, ορίζεται από τη Σ.Τ. τριμελής
εξεταστική επιτροπή.
Η έγκριση της διπλωματικής εργασίας μπορεί να ληφθεί και με τη σύμφωνη γνώμη μόνο των δύο μελών της
ΤΕΕ, τα οποία και βαθμολογούν.
Σε περίπτωση αποτυχίας στην εξέταση της ΜΔΕ, ο φοιτητής μπορεί να επανεξετασθεί για μια ακόμη φορά, όχι
νωρίτερα από τρεις (3) μήνες, ούτε αργότερα από έξι
(6) μήνες, από την προηγούμενη εξέταση. Σε περίπτωση δεύτερης αποτυχίας ο φοιτητής διαγράφεται από το
Πρόγραμμα μετά από απόφαση της Συνέλευσης του
Τμήματος.
Για την απονομή του Δ.Μ.Σ., απαιτείται προαγωγικός
βαθμός σε όλα τα μεταπτυχιακά μαθήματα και στη ΜΔΕ.
Αν η εν λόγω προϋπόθεση δεν επιτευχθεί μέσα στην
προβλεπόμενη προθεσμία, ο μεταπτυχιακός φοιτητής
δικαιούται απλού πιστοποιητικού επιτυχούς παρακολούθησης των μαθημάτων, όπου έλαβε προαγωγικό βαθμό
και αποχωρεί από το Πρόγραμμα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1413/04.03.2024
Άρθρο 8
Μεταπτυχιακή Διπλωματική Εργασία
Ο μεταπτυχιακός φοιτητής έχει δικαίωμα προτίμησης για το πεδίο από το οποίο μπορεί να προέρχεται
το θέμα της ΜΔΕ, εφόσον έχει ολοκληρώσει με επιτυχία τα έξι από τα οχτώ μαθήματα του προγράμματος
σπουδών. Από το τέταρτο Εξάμηνο του Προγράμματος
προβλέπεται η συγγραφή της μεταπτυχιακής διπλωματικής εργασίας με βάση τη γενική προεργασία που έχει
πραγματοποιηθεί στα προηγούμενα εξάμηνα. Σε αίτηση
που καταθέτει στη Γραμματεία του Τμήματος εντός της
οριζόμενης από τη Σ.Ε. προθεσμίας ο φοιτητής δηλώνει
γενικά την περιοχή από την οποία επιθυμεί να προέρχεται το θέμα της διπλωματικής εργασίας του (τραγωδία,
κωμωδία, πρόσληψη του δράματος κ.λπ.). Η Συνέλευση
του Τμήματος ορίζει τον επιβλέποντα της διπλωματικής
εργασίας. Για την επιλογή του επόπτη λαμβάνεται υπόψη
-χωρίς ωστόσο να είναι δεσμευτική- η προτίμηση της
επιστημονικής περιοχής που έχει δηλώσει ο φοιτητής
και η ισομερής κατανομή των διδακτικών βαρών μεταξύ
των διδασκόντων του Π.Μ.Σ. Η Συνέλευση του Τμήματος συγκροτεί την τριμελή εξεταστική επιτροπή για την
έγκριση της εργασίας, ένα από τα μέλη της οποίας είναι
και ο επιβλέπων. Ο επόπτης ορίζει χωρίς καθυστέρηση
το ακριβές θέμα της εργασίας και δίνει τις απαραίτητες
οδηγίες στον φοιτητή για την επεξεργασία του θέματος.
Η διπλωματική εργασία πρέπει να υποβάλλεται εγκαίρως
στον επόπτη καθηγητή, ώστε αυτός να έχει στη διάθεσή
του τουλάχιστον 30 ημέρες - στο διάστημα αυτό δεν
περιλαμβάνονται οι θερινές διακοπές, καθώς επίσης οι
διακοπές του Πάσχα και των Χριστουγέννων- για τη διόρθωσή της και τη διατύπωση παρατηρήσεων. Η έκταση
της διπλωματικής εργασίας δεν μπορεί να είναι μικρότερη των 50 και μεγαλύτερη των 80 σελίδων. Το όριο αυτό
μπορεί, εάν επιβάλλεται από το θέμα, να τροποποιηθεί
με τη σύμφωνη γνώμη του επιβλέποντα.
Η διπλωματική εργασία, αφού έχουν ληφθεί υπόψη
οι διορθώσεις και οι παρατηρήσεις του επόπτη, υποβάλλεται για κρίση στην τριμελή εξεταστική επιτροπή,
σε τρία (εκτυπωμένα αλλά και ηλεκτρονικά) αντίτυπα,
μέχρι την 15η Σεπτεμβρίου για το Εαρινό Εξάμηνο και
μέχρι την 15η Φεβρουαρίου για το Χειμερινό Εξάμηνο
κάθε ακαδημαϊκού έτους. Η ολοκληρωμένη διπλωματική
εργασία συνοδεύεται από δήλωση του Μ.Φ. στην οποία
δηλώνει υπεύθυνα ότι: α) ακολούθησε πιστά όλους τους
κανόνες της επιστημονικής δεοντολογίας και β) η εργασία του δεν αποτελεί προϊόν λογοκλοπής αλλά δικής του
πρωτότυπης έρευνας.
Τροποποίηση θέματος ή αντικατάσταση μέλους της
Τ.Ε.Ε. γίνεται κατόπιν πρότασης του φοιτητή ή του επιβλέποντα προς τη Συνέλευση του Τμήματος και εξετάζε-
ται κατά περίπτωση. Αλλαγή υπό την έννοια της μικρής
τροποποίησης/συγκεκριμενοποίησης του τίτλου της διπλωματικής εργασίας χωρίς αλλαγή του γενικού θέματος
και του βασικού σχεδιασμού της μελέτης, δύναται να
γίνει μετά την υποβολή σχετικής αίτησης του μεταπτυχιακού φοιτητή υπογεγραμμένη από τον επιβλέποντα
στην Γραμματεία του Τμήματος.
Μέλη ή επιβλέποντες της τριμελούς εξεταστικής επιτροπής της Διπλωματικής Εργασίας ορίζονται από όλες
τις κατηγορίες διδασκόντων όπως ορίζεται στο άρθρο 83
του ν. 4957/2022. Σε εξαιρετικές περιπτώσεις απώλειας,
αντικειμενικής αδυναμίας άσκησης καθηκόντων επίβλεψης ή σπουδαίου λόγου (ασθένεια, απουσία στο εξωτερι-
κό κ.λπ.), είναι δυνατή η αντικατάσταση του επιβλέποντα
ή μέλους της Τριμελούς Εξεταστικής Επιτροπής μετά από
απόφαση της Συνέλευσης του οικείου Τμήματος.
Ο μέγιστος αριθμός επίβλεψης διπλωματικών εργασιών ανά επιβλέποντα ορίζεται σε τρεις (3).
Για να εγκριθεί η εργασία ο φοιτητής οφείλει να την
υποστηρίξει ενώπιον της τριμελούς εξεταστικής επιτροπής, η οποία αξιολογεί και βαθμολογεί την εργασία.
Στοιχεία που εκτιμώνται ιδιαιτέρως είναι η μεθοδολογική
επάρκεια, η ικανοποιητική παρουσίαση των δεδομένων
και των προβλημάτων, η κριτική ικανότητα και ενδεχομένως η πρωτοτυπία, η βιβλιογραφική πληρότητα και η
σωστή χρήση της γλώσσας. Για την εξαγωγή του βαθμού
υπολογίζονται οι βαθμοί των τριών εξεταστών ως εξής:
το 40% καθορίζεται από τον βαθμό του επιβλέποντα,
το 30% από τον βαθμό του δεύτερου εξεταστή και το
υπόλοιπο 30% από τον βαθμό του τρίτου εξεταστή.
Η εξεταστική επιτροπή μπορεί να ζητήσει:
(1) Ελάσσονες διορθώσεις, στις οποίες ο υποψήφιος
ανταποκρίνεται εντός χρονικού διαστήματος δέκα (10)
ημερών. Εφόσον αυτό ζητηθεί, η επιτροπή καταθέτει τον
τελικό βαθμό στη Γραμματεία χωρίς περαιτέρω εξέταση,
(2) μείζονος σημασίας διορθώσεις. Στην περίπτωση (2)
ορίζεται επανεξέταση του διορθωμένου κειμένου, οπότε,
εάν ο φοιτητής δεν ανταποκριθεί επιτυχώς, διαγράφεται ύστερα από αιτιολογημένη εισήγηση της τριμελούς
εξεταστικής επιτροπής και απόφαση της Σ.Τ. Οι μεταπτυχιακές διπλωματικές εργασίες, εφόσον εγκριθούν από
την εξεταστική επιτροπή, αναρτώνται υποχρεωτικά στο
προβλεπόμενο προς τούτο ακαδημαϊκό αποθετήριο του
Πανεπιστημίου Πατρών.
Για την εκπόνηση και συγγραφή της ΜΔΕ, ισχύουν οι
όροι συγγραφής και δημοσιοποίησης διπλωματικών εργασιών του Πανεπιστημίου Πατρών στο Παράρτημα 3
του παρόντος.
Θέματα που αφορούν στη συγγραφή της Δ.Ε., όπως,
π.χ., γλώσσα, γραμματοσειρά, οδηγίες για την περίληψη,
το περιεχόμενο, τη διάρθρωση και τον τρόπο παρουσίασης της εργασίας, ζητήματα βιβλιογραφίας κ.λπ., παρα-
τίθενται στο Παράρτημα 2 του παρόντος κανονισμού.
Για την καταχώριση της βαθμολογίας της ΔΕ, υποβάλλεται στη Γραμματεία του Τμήματος ειδικό έντυπο
αξιολόγησης υπογεγραμμένο από τα μέλη της τριμελούς εξεταστικής επιτροπής, ενώ η διπλωματική ερ-
γασία κατατίθεται έως την οριστική ανάρτησή της στο
αποθετήριο του Πανεπιστημίου σε ειδικό ηλεκτρονικό
αποθετήριο του Τμήματος, στο οποίο έχουν πρόσβαση
αποκλειστικά τα μέλη της Συνέλευσης του Τμήματος.
Δεν προβλέπεται η διενέργεια πρακτικής άσκησης στο
πλαίσιο του παρόντος Π.Μ.Σ.
Άρθρο 9
Λοιπές Υποχρεώσεις Μεταπτυχιακών Φοιτητών
Υποχρεώσεις και δικαιώματα μεταπτυχιακών φοιτητών
Οι μεταπτυχιακοί φοιτητές υποχρεούνται να ανανεώνουν τη εγγραφή τους στην αρχή εκάστου διδακτικού
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1413/04.03.2024
εξαμήνου. Η ανανέωση γίνεται με αίτηση που υποβάλλεται στην αρχή κάθε εξαμήνου, μέσα σε προθεσμίες που
ορίζονται από τη Γραμματεία του Τμήματος.
Οι μεταπτυχιακοί φοιτητές έχουν τις κάτωθι υποχρεώσεις:
- Να παρακολουθούν ανελλιπώς τα μαθήματα του
ισχύοντος προγράμματος σπουδών.
- Να υποβάλλουν τις απαιτούμενες εργασίες μέσα στις
καθορισμένες προθεσμίες.
- Να προσέρχονται στις προβλεπόμενες εξετάσεις.
- Να υποβάλλουν στη Γραμματεία, πριν την αξιολόγηση της διπλωματικής τους εργασίας, υπεύθυνη δήλωση
ότι η διπλωματική εργασία δεν αποτελεί προϊόν λογοκλοπής, ούτε στο σύνολο ούτε σε επιμέρους τμήματα
αυτής.
- Να σέβονται και να τηρούν τον Κανονισμό Μεταπτυχιακών Σπουδών, τις αποφάσεις των οργάνων του Π.Μ.Σ.,
του Τμήματος και του Πανεπιστημίου Πατρών, καθώς και
την ακαδημαϊκή δεοντολογία.
Οι μεταπτυχιακοί φοιτητές έχουν όλα τα δικαιώματα
και τις παροχές που προβλέπονται για τους φοιτητές
του Α΄ κύκλου σπουδών, πλην του δικαιώματος παροχής δωρεάν διδακτικών συγγραμμάτων. Το Ίδρυμα υπο-
χρεούται να εξασφαλίσει στους φοιτητές με αναπηρία ή/
και ειδικές ανάγκες προσβασιμότητα στα προτεινόμενα
συγγράμματα και τη διδασκαλία.
Οι μεταπτυχιακοί φοιτητές καλούνται να συμμετέχουν
και να παρακολουθούν σεμινάρια, συζητήσεις, συνέδρια / ημερίδες με γνωστικό αντικείμενο συναφές με
αυτό του Π.Μ.Σ., διαλέξεις ή άλλες επιστημονικές εκδηλώσεις του Π.Μ.Σ. κ.ά. Οι μεταπτυχιακοί φοιτητές δύναται
να ασκούν επικουρικό διδακτικό έργο σε προγράμματα
σπουδών πρώτου κύκλου με απόφαση αρμοδίου οργάνου του Π.Μ.Σ. και ιδιαίτερα να συμμετέχουν σε επιτηρή-
σεις κατά την περίοδο των εξετάσεων. Οι μεταπτυχιακοί
φοιτητές εκδίδουν υποχρεωτικά ακαδημαϊκή ταυτότητα
μέσω της Ηλεκτρονικής Υπηρεσίας Απόκτησης Ακαδημαϊκής Ταυτότητας του Υπουργείου Παιδείας, Θρησκευ-
μάτων και Αθλητισμού.
Η Συνέλευση μετά την εισήγηση της ΣΕ, δύναται να
αποφασίσει τη διαγραφή μεταπτυχιακών φοιτητών εάν:
- υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων όπως ορίζεται στον κανονισμό και δεν έχουν ολο-
κληρώσει επιτυχώς το πρόγραμμα,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- εάν δεν σέβονται και δεν τηρούν τις αποφάσεις των
αρμοδίων οργάνων καθώς και την ακαδημαϊκή δεοντολογία.
Φοιτητής που δεν ανανέωσε την εγγραφή του ή δεν
παρακολούθησε μαθήματα για δύο (2) συνεχόμενα εξάμηνα χάνει αυτοδίκαια την ιδιότητα του μεταπτυχιακού
φοιτητή και διαγράφεται από τα μητρώα του Π.Μ.Σ. Αυτοδίκαια διαγράφεται επίσης φοιτητής/τρια, εάν υποβά-
λει σχετική γραπτή αίτηση.
Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος από τους
μεταπτυχιακούς φοιτητές.
Άρθρο 10
Απονομή και Βαθμός ΔΜΣ
Προϋποθέσεις Απονομής ΔΜΣ
Ο μεταπτυχιακός φοιτητής ολοκληρώνει τις σπουδές
του και λαμβάνει το δίπλωμα μεταπτυχιακών σπουδών,
όταν εκπληρώσει όλες τις, υπό του Προγράμματος και
του Εσωτερικού Κανονισμού λειτουργίας για τις Μεταπτυχιακές Σπουδές του Πανεπιστημίου Πατρών, προβλε-
πόμενες υποχρεώσεις. Ειδικότερα:
α) Περατώσει επιτυχώς με προαγωγικό βαθμό τα προβλεπόμενα μαθήματα,
β) αξιολογηθεί επιτυχώς κατά την εξέταση της Μ.Δ.Ε.,
γ) εκπληρώσει όλες τις λοιπές υποχρεώσεις του.
Εάν οι εν λόγω προϋποθέσεις δεν επιτευχθούν μέσα
στην μέγιστη προβλεπόμενη διάρκεια σπουδών, ο μεταπτυχιακός φοιτητής διαγράφεται από το Π.Μ.Σ. κα-
τόπιν πράξης διαγραφής, η οποία εκδίδεται μετά από
απόφαση της Συνέλευσης και κοινοποιείται στον ενδιαφερόμενο από τη Γραμματεία του Τμήματος. Σε αυτήν
την περίπτωση δικαιούται μόνον απλού πιστοποιητικού
επιτυχούς παρακολούθησης των μαθημάτων, όπου έλαβε προαγωγικό βαθμό.
Υπολογισμός βαθμού ΔΜΣ
Ο τελικός βαθμός του ΔΜΣ προκύπτει από τον βαθμό
των μεταπτυχιακών μαθημάτων και τον βαθμό της ΔΕ,
σύμφωνα με απόφαση της Συνέλευσης του Τμήματος,
ως ακολούθως:
Ο βαθμός του Διπλώματος Μεταπτυχιακών Σπουδών
(Δ.Μ.Σ.) προκύπτει από την σταθμισμένη μέση τιμή των
βαθμών των μαθημάτων του Π.Μ.Σ. και της Διπλωματικής Εργασίας (συντελεστές στάθμισης αποτελούν οι
πιστωτικές μονάδες των μαθημάτων και της Διπλωματικής Εργασίας) και υπολογίζεται, με ακρίβεια δεύτερου
δεκαδικού ψηφίου, με τον ακόλουθο τρόπο: Ο βαθμός
κάθε μαθήματος και της διπλωματικής εργασίας (όπου
προβλέπεται), πολλαπλασιάζεται με τον αντίστοιχο βαθμό πιστωτικών μονάδων (ECTS) και το άθροισμα των
γινομένων διαιρείται με τον ελάχιστο αριθμό πιστωτικών
μονάδων που απαιτούνται για τη λήψη του ΔΜΣ.
Ο βαθμός του ΔΜΣ πιστοποιεί την επιτυχή περάτωση
των σπουδών του μεταπτυχιακού φοιτητή. Στα απονεμόμενα ΔΜΣ αναγράφεται χαρακτηρισμός Καλώς, Λίαν
Καλώς, Άριστα που αντιστοιχεί σε:
- «Άριστα» από 8,50 έως 10
- «Λίαν Καλώς» από 6,50 έως 8,49
- «Καλώς» από 5 έως 6,49
Η απονομή των τίτλων ΔΜΣ εγκρίνεται από τη Συνέλευση του Τμήματος.
Απαραίτητα δικαιολογητικά
Για την απονομή Δ.Μ.Σ. οι Μ.Φ. οφείλουν να καταθέσουν στη Γραμματεία του Τμήματος:
1. Αίτηση για συμμετοχή στην απονομή διπλωμάτων
2. Τη Μ.Δ.Ε. σε ηλεκτρονική μορφή (αρχείο .pdf)
3. Βεβαίωση ηλεκτρονικής κατάθεσης της μεταπτυχιακής διπλωματικής εργασίας στη ΒΥΠ (αποθετήριο
Νημερτής)
4. Την ακαδημαϊκή τους ταυτότητα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1413/04.03.2024
Τελετουργικό Απονομής ΔΜΣ
Φοιτητής που ολοκλήρωσε επιτυχώς τις μεταπτυχιακές
σπουδές του, ορκίζεται σε δημόσια τελετή ορκωμοσίας,
ενώπιον του Πρύτανη ή του Αντιπρύτανη ως εκπροσώπου του Πρύτανη και του Προέδρου του Τμήματος, που
γίνεται μετά τη λήξη εκάστης εξεταστικής περιόδου, σε
ημέρα και ώρα, που ορίζεται από τον Πρύτανη σε συνεργασία με τους Προέδρους των Τμημάτων. Ο όρκος δεν
αποτελεί συστατικό στοιχείο της επιτυχούς περάτωσης
των σπουδών, είναι όμως αναγκαία προϋπόθεση για τη
χορήγηση του μεταπτυχιακού διπλώματος. Για λόγους
ανωτέρας βίας (π.χ. λόγοι υγείας, διαμονή ή εργασία στο
εξωτερικό, στρατιωτικές υποχρεώσεις) και με αίτησή του
προς τη Γραμματεία του Τμήματος του, ο απόφοιτος μπορεί να ζητήσει τη χορήγηση του τίτλου σπουδών χωρίς
να συμμετάσχει στην τελετή ορκωμοσίας ή να ζητήσει
να συμμετάσχει σε επόμενη τελετή ορκωμοσίας. Η εξαίρεση από την υποχρέωση συμμετοχής σε ορκωμοσία
εγκρίνεται από τον Πρόεδρο του Τμήματος. Πριν από
την ορκωμοσία ή την απαλλαγή από αυτή, μπορεί να
δίδεται στους αποφοίτους σχετικό πιστοποιητικό για την
επιτυχή περάτωση των σπουδών τους.
Άρθρο 11
Λογοκλοπή
Ο μεταπτυχιακός φοιτητής υποχρεούται να αναφέρει
με τον ενδεδειγμένο τρόπο αν χρησιμοποίησε το έργο
και τις απόψεις άλλων. Η αντιγραφή θεωρείται σοβαρό ακαδημαϊκό παράπτωμα. Λογοκλοπή θεωρείται η
αντιγραφή εργασίας κάποιου άλλου, καθώς και η χρησιμοποίηση εργασίας άλλου -δημοσιευμένης ή μη- χω-
ρίς τη δέουσα αναφορά. Η αντιγραφή οποιουδήποτε
υλικού τεκμηρίωσης, ακόμη και από μελέτες του ιδίου
του υποψηφίου, χωρίς σχετική αναφορά, μπορεί να στοιχειοθετήσει απόφαση της Συνέλευσης του Τμήματος, για
διαγραφή του. Στις παραπάνω περιπτώσεις, η Συνέλευση του Τμήματος μπορεί να αποφασίσει τη διαγραφή
του, αφού προηγουμένως του δοθεί η δυνατότητα να
εκθέσει, προφορικώς ή γραπτώς, τις απόψεις του επί
του θέματος.
Οποιοδήποτε παράπτωμα ή παράβαση ακαδημαϊκής
δεοντολογίας παραπέμπεται για αντιμετώπιση του προβλήματος στη Συνέλευση του Τμήματος. Ως παραβάσεις
θεωρούνται και τα παραπτώματα της αντιγραφής ή της
λογοκλοπής και γενικότερα κάθε παράβαση των διατάξεων περί πνευματικής ιδιοκτησίας από μεταπτυχιακό
φοιτητή κατά τη συγγραφή εργασιών στο πλαίσιο των
μαθημάτων ή την εκπόνηση της διπλωματικής εργασίας.
Άρθρο 12
Φοιτητικές παροχές
Οι μεταπτυχιακοί φοιτητές δύνανται να χρησιμοποιούν την υπάρχουσα υλικοτεχνική υποδομή του Πανε-
πιστημίου, η οποία περιλαμβάνει χώρους διδασκαλίας
κατάλληλα εξοπλισμένους με σύγχρονα μέσα διδασκαλίας και Η/Υ, τη Βιβλιοθήκη, και τις εγκαταστάσεις του
Τμήματος.
Οι μεταπτυχιακοί φοιτητές που δεν έχουν άλλη ιατροφαρμακευτική και νοσοκομειακή περίθαλψη, δικαιού-
νται πλήρη ιατροφαρμακευτική και νοσοκομειακή περίθαλψη στο Εθνικό Σύστημα Υγείας (Ε.Σ.Υ.) με κάλυψη των
σχετικών δαπανών από τον Εθνικό Οργανισμό Παροχής
Υπηρεσιών Υγείας (Ε.Ο.Π.Υ.Υ.) κατ’ ανάλογη εφαρμογή
του άρθρου 33 του ν. 4368/2016 (Α΄ 83).
Οι μεταπτυχιακοί φοιτητές δικαιούνται δωρεάν σίτιση και στέγαση με βάση την ατομική και οικογενειακή
οικονομική τους κατάσταση και την εντοπιότητά τους,
καθώς και την έδρα του ΑΕΙ, και τις ειδικές συνθήκες που
επικρατούν σε αυτό.
Οι μεταπτυχιακοί φοιτητές λαμβάνουν διευκολύνσεις
για τις μετακινήσεις τους σε όλη τη διάρκεια του έτους
και τα αναγκαία μέσα για την πολιτιστική τους καλλιέργεια και ψυχαγωγία.
Φοιτητικές υποτροφίες και βραβεία
Το Π.Μ.Σ. δύναται να παρέχει έναν αριθμό υποτροφιών
βάσει ακαδημαϊκών κριτηρίων σε φοιτητές και φοιτήτριες πλήρους φοίτησης, σύμφωνα με απόφαση της Σ.Τ.,
στην οποία καθορίζεται, το ύψος των υποτροφιών, τα
δικαιολογητικά, τα κριτήρια αξιολόγησης, η διαδικασία
χορήγησης υποτροφιών, οι υποχρεώσεις και τα δικαιώματα των υποτρόφων.
Οι υποτροφίες εγγράφονται στον εγκεκριμένο προϋπολογισμό του Π.Μ.Σ. Το Π.Μ.Σ. δύναται επίσης σε
έκτακτες περιπτώσεις να χορηγεί βραβεία σε φοιτητές
και φοιτήτριες με εξαιρετικές επιδόσεις, σύμφωνα με
κριτήρια και διαδικασία που θα προβλέπεται με απόφαση της Σ.Τ. (π.χ. στον μεταπτυχιακό φοιτητή, που έχει το
μεγαλύτερο μέσο όρο στη βαθμολογία του συνόλου των
μαθημάτων του 1ου εξαμήνου ή προσφορά υπηρεσιών).
Υποτροφία δεν χορηγείται στην περίπτωση που ο
μεταπτυχιακός φοιτητής λαμβάνει ήδη υποτροφία από
άλλη πηγή.
Άρθρο 13
Παράρτημα Διπλώματος
Επιπλέον του τίτλου του Π.Μ.Σ., χορηγείται παράρτημα διπλώματος το οποίο είναι επεξηγηματικό έγγραφο
και δεν υποκαθιστά τον επίσημο τίτλο σπουδών ή την
αναλυτική βαθμολογία των μαθημάτων. Το παράρτημα
διπλώματος επισυνάπτεται στον τίτλο σπουδών και παρέχει πληροφορίες σχετικά με τη φύση, το επίπεδο, το
γενικότερο πλαίσιο εκπαίδευσης, το περιεχόμενο και το
καθεστώς των σπουδών, οι οποίες ολοκληρώθηκαν με
επιτυχία από το άτομο που αναγράφεται ονομαστικά
στο πρωτότυπο του τίτλου. Στο παράρτημα δεν γίνονται
αξιολογικές κρίσεις και δεν υπάρχουν δηλώσεις ισοτιμίας
ή αντιστοιχίας ή προτάσεις σχετικά με την αναγνώριση
του τίτλου στο εξωτερικό. Το παράρτημα διπλώματος
εκδίδεται αυτομάτως και χωρίς καμία οικονομική επιβάρυνση στην ελληνική και στην αγγλική γλώσσα, και
πρέπει να πληροί τις προϋποθέσεις γνησιότητας που
απαιτούνται για τον χορηγούμενο τίτλο σπουδών. Η
ημερομηνία έκδοσης του παραρτήματος δεν συμπίπτει
υποχρεωτικά με την ημερομηνία χορήγησης του τίτλου
σπουδών, αλλά δεν μπορεί ποτέ να είναι προγενέστερη
από αυτή.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1413/04.03.2024
Άρθρο 14
Διοικητική Υποστήριξη - Υλικοτεχνική Υποδομή
Στο Π.Μ.Σ. λειτουργεί Γραμματεία, η οποία ασκεί τα
καθήκοντα της διοικητικής υποστήριξής του και είναι
υπεύθυνη για την ομαλή, αποτελεσματική και εύρυθμη
λειτουργία του. Στην αρμοδιότητά της υπάγονται όλα
τα θέματα που έχουν σχέση με την διεξαγωγή της αλληλογραφίας, την τήρηση πρωτοκόλλου και αρχείου,
την τήρηση πρακτικών των συνεδριάσεων των συλλογικών οργάνων του Π.Μ.Σ., την κατάρτιση και τήρηση
των μητρώων και ατομικών φακέλων των μεταπτυχιακών φοιτητών, την παρακολούθηση της φοιτητικής
τους κατάστασης (καταχώριση βαθμολογίας, κ.λπ.),
τη χορήγηση βεβαιώσεων, πιστοποιητικών και άλλων
τίτλων σπουδών στους μεταπτυχιακούς φοιτητές, τις
ορκωμοσίες, τις υποτροφίες, τις φοιτητικές ταυτότητες,
κ.λπ. Το Τμήμα παρέχει την απαραίτητη υλικοτεχνική
υποδομή (αίθουσες διδασκαλίας, εργαστήριο, υπολογιστικό κέντρο, βιβλιοθήκη, κ.λπ.) για την διενέργεια των
μαθημάτων του Π.Μ.Σ.
Άρθρο 15
Πόροι Π.Μ.Σ. - Οικονομική Διαχείριση
1. Οι πόροι ενός Προγράμματος Μεταπτυχιακών Σπουδών (Π.Μ.Σ.) δύνανται να προέρχονται από: α) δωρεές,
χορηγίες και πάσης φύσεως οικονομικές ενισχύσεις,
β) κληροδοτήματα, γ) πόρους από ερευνητικά έργα ή
προγράμματα, δ) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και ε) τον κρατικό προϋπο-
λογισμό ή το πρόγραμμα δημοσίων επενδύσεων.
2. Η διαχείριση των πόρων των Π.Μ.Σ. του Α.Ε.Ι. πραγματοποιείται από τον Ειδικό Λογαριασμό Κονδυλίων
Έρευνας (Ε.Λ.Κ.Ε.) του Α.Ε.Ι ή από τον Ε.Λ.Κ.Ε. του Α.Ε.Ι.
που έχει αναλάβει τη διοικητική υποστήριξη του προγράμματος, σε περίπτωση διιδρυματικού ή κοινού Π.Μ.Σ.
3. Οι πόροι των Π.Μ.Σ. κατανέμονται ως εξής:
α) ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό
συμπεριλαμβάνεται το ποσοστό παρακράτησης υπέρ
του Ε.Λ.Κ.Ε. για την οικονομική διαχείριση των Π.Μ.Σ.
Με απόφαση του Συμβουλίου Διοίκησης που λαμβάνεται έως το τέλος Μαρτίου κάθε έτους αποφασίζεται
αν το υπόλοιπο ποσό μετά από την αφαίρεση της παρακράτησης υπέρ Ε.Λ.Κ.Ε. μεταφέρεται στον τακτικό
προϋπολογισμό ή διατίθεται για τη δημιουργία έργων /
προγραμμάτων μέσω του Ε.Λ.Κ.Ε. με σκοπό την κάλυψη
κατά προτεραιότητα των αναγκών Π.Μ.Σ. που λειτουργούν χωρίς τέλη φοίτησης και την κάλυψη ερευνητικών,
εκπαιδευτικών και λειτουργικών αναγκών του Α.Ε.Ι. Στα
έσοδα του Π.Μ.Σ. των περ. α) έως γ) της παρ. 1 πραγματοποιείται η παρακράτηση υπέρ Ε.Λ.Κ.Ε. που ισχύει για
τα έσοδα από αντίστοιχες πηγές χρηματοδότησης,
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
Άρθρο 16
Αξιολόγηση
Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος από τους
μεταπτυχιακούς φοιτητές. Η αξιολόγηση γίνεται με τη
χρήση ειδικού εντύπου / ερωτηματολογίου αξιολόγησης
που συμπληρώνουν οι μεταπτυχιακοί φοιτητές. Το ερωτηματολόγιο καλύπτει την αξιολόγηση του μαθήματος
και των διδασκόντων. Τα μαθήματα αξιολογούνται ως
προς το περιεχόμενο, τον τρόπο διδασκαλίας, το εκπαιδευτικό υλικό, και το βαθμό συσχέτισής του με τις αρχές
και τη φιλοσοφία του μεταπτυχιακού προγράμματος. Οι
διδάσκοντες αξιολογούνται ως προς τις γνώσεις και την
ικανότητα μετάδοσής τους στους φοιτητές, την προετοιμασία τους, τη χρησιμοποίηση σύγχρονης βιβλιογραφί-
ας, την προθυμία τους να απαντούν σε ερωτήσεις, την
έγκαιρη βαθμολόγηση και επιστροφή εργασιών και γραπτών εξετάσεων και την τήρηση των ωρών διδασκαλίας
του μαθήματος.
Το Π.Μ.Σ. αξιολογείται στο πλαίσιο της περιοδικής
αξιολόγησης / πιστοποίησης της ακαδημαϊκής μονάδας
από την Εθνική Αρχή Ανώτατης Εκπαίδευσης. Στο πλαίσιο αυτό αξιολογείται η συνολική αποτίμηση του έργου
που επιτελέστηκε από το Π.Μ.Σ., ο βαθμός εκπλήρωσης
των στόχων που είχαν τεθεί κατά την ίδρυσή του, η βιωσιμότητά του, η απορρόφηση των αποφοίτων στην
αγορά εργασίας, ο βαθμός συμβολής του στην έρευνα,
η εσωτερική αξιολόγησή του από τους μεταπτυχιακούς
φοιτητές, η σκοπιμότητα παράτασης της λειτουργίας
του, καθώς και λοιπά στοιχεία σχετικά με την ποιότητα του έργου που παράγεται και τη συμβολή του στην
εθνική στρατηγική για την ανώτατη εκπαίδευση (παρ. 1
του άρθρου 87 του ν. 4957/2022). Αν ένα Π.Μ.Σ. κατά το
στάδιο της αξιολόγησής του σύμφωνα με την ανωτέρω
παράγραφο κριθεί ότι δεν πληροί τις προϋποθέσεις συνέχισης της λειτουργίας του, η λειτουργία του ολοκλη-
ρώνεται με την αποφοίτηση των ήδη εγγεγραμμένων
φοιτητών σύμφωνα με την απόφαση ίδρυσης και τον
κανονισμό μεταπτυχιακών και διδακτορικών προγραμμάτων σπουδών.
Άρθρο 17
Ιστοσελίδα του Π.Μ.Σ.
Το Π.Μ.Σ. του Τμήματος Θεατρικών Σπουδών προβάλλεται στην ιστοσελίδα https://www.theaterst.upatras.
gr/?page_id=11183. Η επίσημη ιστοσελίδα εκάστου
Π.Μ.Σ. ενημερώνεται διαρκώς και περιέχει όλες τις πληροφορίες και ανακοινώσεις του Προγράμματος και απο-
τελεί τον επίσημο χώρο ενημέρωσης των φοιτητών και
φοιτητριών.
Άρθρο 18
Μεταβατικές διατάξεις
Όσα θέματα δεν ρυθμίζονται από τον παρόντα Κανονισμό και τον εσωτερικό Κανονισμό των Π.Μ.Σ., ρυθμί-
ζονται με απόφαση της Συνέλευσης του Τμήματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1413/04.03.2024
Άρθρο 19
Παραρτήματα
ΠΑΡΑΡΤΗΜΑ 1
ΔΙΚΑΙΟΛΟΓΗΤΙΚΑ ΥΠΟΨΗΦΙΟΤΗΤΑΣ ΣΤΟ Π.Μ.Σ.
Οι υποψήφιοι υποβάλλουν προς τη Γραμματεία του
Τμήματος για κάθε ακαδημαϊκό έτος, το αργότερο έως
την 15η Σεπτεμβρίου τα εξής δικαιολογητικά:
1. Αίτηση συμμετοχής (ηλεκτρονικά).
2. Σύντομο βιογραφικό σημείωμα.
3. Αντίγραφο πτυχίου ή βεβαίωση περάτωσης σπουδών.
4. Πιστοποιητικό αναλυτικής βαθμολογίας.
5. Αντίγραφο μεταπτυχιακού τίτλου (εάν υπάρχει).
6. Αποδεικτικά ερευνητικού / συγγραφικού επιστημονικού έργου (εφόσον υπάρχουν).
7. Αντίγραφο Αστυνομικής Ταυτότητας ή Διαβατηρίου.
8. Συστατικές επιστολές (προαιρετικά). Αν κάποιος
υποψήφιος επιθυμεί να ενισχύσει την αίτησή του δύναται να υποβάλει συστατικές επιστολές. Οι επιστολές
πρέπει να υπογράφονται από μέλη ΔΕΠ του εκπαιδευτικού Ιδρύματος του υποψηφίου ή από μέλη ΔΕΠ άλλων
εκπαιδευτικών Ιδρυμάτων που είναι εξοικειωμένα με την
επιστημονική κατάρτιση του υποψηφίου.
9. Αντίγραφο πιστοποιητικού γνώσης της αγγλικής
γλώσσας επιπέδου C1 ή C2, η οποία πιστοποιείται με
κατάθεση σχετικού τίτλου (π.x. τίτλο σπουδών από Εκπαιδευτικό Ίδρυμα αγγλόφωνης χώρας ή αγγλόφωνου
προγράμματος σπουδών, πιστοποιητικό Advanced ή
Proficiency in English).
Οι πτυχιούχοι αγγλόφωνων πανεπιστημίων απαλλάσσονται από την υποχρέωση προσκόμισης πιστοποιητι-
κού γλωσσομάθειας. Σε περίπτωση που δεν υπάρχουν
οι ανωτέρω προϋποθέσεις για την καλή γνώση της αγγλικής γλώσσας, γίνεται γραπτή εξέταση (μετάφραση ξε-
νόγλωσσου επιστημονικού κειμένου) για να διαπιστωθεί
ο ευχερής χειρισμός της βιβλιογραφίας. Η εξέταση διενεργείται από διδάσκοντες του Τμήματος που ορίζονται
από τη Συνέλευση του Τμήματος.
Θετικά συνυπολογίζεται κατά τη διαδικασία επιλογής
η γνώση επιπλέον ξένων γλωσσών.
Οι αλλοδαποί υποψήφιοι οφείλουν να γνωρίζουν
επαρκώς την ελληνική γλώσσα. Η επάρκεια της ελληνομάθειας πιστοποιείται όπως ορίζουν οι σχετικές δι-
ατάξεις.
Οι υποψήφιοι υποβάλλουν την αίτησή τους, συνοδευόμενη από όλα τα δικαιολογητικά που απαιτούνται
σύμφωνα με το ΠΑΡΑΡΤΗΜΑ 1, ηλεκτρονικά στο portal:
https://matrix.upatras.gr/sap/bc/webdynpro/sap/zups_
pg_adm#
ΠΑΡΑΡΤΗΜΑ 2
ΟΔΗΓΙΕΣ ΣΥΓΓΡΑΦΗΣ ΔΙΠΛΩΜΑΤΙΚΗΣ ΕΡΓΑΣΙΑΣ
Η διπλωματική εργασία πρέπει να είναι γραμμένη σε
ηλεκτρονικό υπολογιστή με πρόγραμμα Word και σε σελίδες Α4 με στοιχεία 12 στιγμών για το κυρίως κείμενο
και 10 στιγμών για τις υποσημειώσεις, ενώ το διάστιχο
πρέπει και στις δύο περιπτώσεις να είναι με διάστημα 1.5.
Η γραμματοσειρά θα πρέπει να είναι ενιαία για όλο το κείμενο και να περιλαμβάνει τόνους και πνεύματα, εφόσον
υπάρχουν παραθέματα από αρχαία ελληνικά κείμενα.
Τα παραθέματα από τα αρχαία ελληνικά και τα λατινικά
θα πρέπει να είναι πλαγιασμένα αλλά χωρίς εισαγωγικά. Όταν πρόκειται για παραθέματα που μπορεί να μη
γίνονται εύκολα κατανοητά ή είναι εκτενή, θα πρέπει
να παρατίθεται νεοελληνική μετάφραση. Παραθέματα
από νεότερα έργα θα πρέπει να δηλώνονται με γωνιώδη εισαγωγικά: « », εάν πρόκειται για πεζά κείμενα, ή
με πλαγιασμό, εάν πρόκειται για ποιητικά κείμενα. Παράθεμα εντός κειμένου που έχει τεθεί εντός εισαγωγι-
κών δηλώνεται με μονά ανωφερή εισαγωγικά: ‘ ’. Εκτενή
παραθέματα τίθενται εν εισθέσει (χωρίς εισαγωγικά). Η
παράλειψη μέρους του παραθέματος νεότερων έργων
δηλώνεται με τρεις τελείες εντός ορθογώνιων αγκυλών:
[...]. Ως προς τις παραπομπές πρέπει να ακολουθούνται
οι εξής συμβάσεις:
Ι. Παραπομπές σε παλαιότερα κείμενα: Οι βραχυγραφίες, τόσο για τα αρχαία κείμενα όσο και για τα νεότερα
έργα, πρέπει να ακολουθούν, mutatis mutandis, το LSJ9
και το OCD3, με μικρές (όπως γίνεται συνήθως) τροποποιήσεις: π.χ. Αισχ., Σοφ., Ευρ. Οι παραπομπές θα πρέπει να
έχουν την εξής μορφή: Όμ. Ιλ. 9.2–5· Αρ. Σφ. 566–7· Ευρ.
Τρω. 157· Ευρ. απ. 35 Kannicht· Πλάτ. Πολ. 10.599b 3–7·
Αριστ. Ποιητ. 9.1451b5–6· Παυσ. 2.3.2· [Θεοκρ.] 27.43·
Καλλίμ. απ. 251 Pf. (= Εκάλη 35 Hollis)· Φιλήμ. T 2 K.–A.·
FGrHist 115 F153· IGΙ3 107· P.Oxy. 3535 απ. 1(a) στηλ. ii
25· SEG xxvi 576.15. Σε θεατρικά έργα θα πρέπει να αποφεύγεται η χρήση ρωμαϊκών αριθμών για πράξεις και
σκηνές (π.χ. Σαίξπηρ, Ερρίκος IV 3.3.127-28· όχι: Σαίξπηρ,
Ερρίκος IV, ΙΙΙ iii 127-28). Για τα νεότερα έργα θα πρέπει να
προτιμάται η βραχυγραφημένη αναφορά στην έκδοση,
της οποίας τα πλήρη στοιχεία θα πρέπει να αναφέρονται
είτε στην πρώτη υποσημείωση είτε στη Βιβλιογραφία.
Π.χ.: I. Καμπανέλλης, “Ο δείπνος” (= Θέατρο, ΣΤ΄) 37-40.
ΙΙ. Βιβλιογραφικές παραπομπές σε δευτερογενείς πηγές. Η παραπομπή γίνεται σύμφωνα με το σύστημα ‘συγ-
γραφέας-χρονολογία’ (author-date system). Π.χ.: Bieber
(1961) 293 σημ. 6· Sifakis (2001b) 149· Χατζηπανταζής
(2003) 37. Στο τέλος της εργασίας υπάρχει βιβλιογραφικός κατάλογος, στον οποίο η αναγραφή των τίτλων
γίνεται ως εξής: Π.χ., Bieber, M. (1961), The History of the
Greek and Roman Theater, 2η έκδ., Princeton· Sifakis, G.
M. (2001a), “The Function and Significance of Music in
Tragedy”, BICS 45, 21–35· Sifakis, G. M. (2001b), Aristotle
on the Function of Tragic Poetry, Ηράκλειο· Taplin, O.
(1999), “Spreading the Word through Performance”, στο
S. Goldhill - R. Osborne (επιμ.), Performance Culture and
Athenian Democracy, Cambridge, 33-57· Χατζηπανταζής, Θ. (2003), Η ελληνική κωμωδία και τα πρότυπά της
στο 19ο αιώνα, Ηράκλειο· Ziegler, K. (1937), “Tragoedia”,
RE VI A 2, 1899-2075. Η αναφορά σε εκδοτικό οίκο γίνεται
μόνον εφόσον υπάρχει ιδιαίτερος λόγος, διαφορετικά
παραλείπεται. Παρέκκλιση από τις παραπάνω συμβάσεις
μπορεί να υπάρξει μόνο ύστερα από έγκριση του επιβλέποντα και εφόσον υπάρχουν ιδιαίτεροι, σχετιζόμενοι με
το αντικείμενο μελέτης λόγοι που το επιβάλλουν.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1413/04.03.2024
ΠΑΡΑΡΤΗΜΑ 3
ΟΡΟΙ ΣΥΓΓΡΑΦΗΣ ΚΑΙ ΔΗΜΟΣΙΟΠΟΙΗΣΗΣ
ΜΕΤΑΠΤΥΧΙΑΚΩΝ ΕΡΓΑΣΙΩΝ
ΣΤΟ ΠΑΝΕΠΙΣΤΗΜΙΟ ΠΑΤΡΩΝ
Κάθε τόμος με το κείμενο της εργασίας φέρει ευδιάκριτα στο πίσω μέρος της σελίδας τίτλου του τα ακόλουθα:
Πανεπιστήμιο Πατρών, Τμήμα Θεατρικών Σπουδών
[Όνομα Συγγραφέα]
© [έτος] - Με την επιφύλαξη παντός δικαιώματος
1. Ο/Η Μεταπτυχιακός Φοιτητής (ΜΦ) -μέσα από τη
σχετική φόρμα κατάθεσης της εργασίας στο Ιδρυματικό Αποθετήριο Νημερτής- εκχωρεί στο Πανεπιστήμιο
Πατρών και στη Βιβλιοθήκη και Κέντρο Πληροφόρησης
το μη αποκλειστικό δικαίωμα διάθεσής της μέσα από
το διαδίκτυο για σκοπούς συστηματικής και πλήρους
συλλογής της ερευνητικής παραγωγής του Πανεπιστημίου Πατρών, καταγραφής, διαφάνειας και προαγωγής
της έρευνας.
2. Κάθε ΜΦ που εκπονεί τη μεταπτυχιακή εργασία του
σε Τμήμα του Πανεπιστημίου Πατρών, θεωρείται ότι έχει
λάβει γνώση και αποδέχεται τα ακόλουθα:
• Το σύνολο της εργασίας αποτελεί πρωτότυπο έργο,
παραχθέν από τον/ην ίδιο/α, και δεν παραβιάζει δικαιώματα τρίτων καθ’ οιονδήποτε τρόπο.
• Εάν η εργασία περιέχει υλικό, το οποίο δεν έχει παραχθεί από τον/ην ίδιο/α, αυτό πρέπει να είναι ευδιά-
κριτο και να αναφέρεται ρητώς εντός του κειμένου της
εργασίας ως προϊόν εργασίας τρίτου, σημειώνοντας με
παρομοίως σαφή τρόπο τα στοιχεία ταυτοποίησής του,
ενώ παράλληλα βεβαιώνει πως στην περίπτωση χρήσης αυτούσιων γραφικών αναπαραστάσεων, εικόνων,
γραφημάτων κ.λπ., έχει λάβει τη χωρίς περιορισμούς
άδεια του κατόχου των πνευματικών δικαιωμάτων για
την συμπερίληψη και επακόλουθη δημοσίευση του υλικού αυτού.
• O/Η ΜΦ φέρει αποκλειστικά την ευθύνη της δίκαιης χρήσης του υλικού που χρησιμοποίησε και τίθεται
αποκλειστικός υπεύθυνος των πιθανών συνεπειών της
χρήσης αυτής. Αναγνωρίζει δε ότι το Πανεπιστήμιο Πατρών δεν φέρει, ούτε αναλαμβάνει οιαδήποτε ευθύνη
που τυχόν προκύψει από πλημμελή εκκαθάριση πνευματικών δικαιωμάτων.
• Η σύνταξη, κατάθεση και διάθεση της εργασίας δεν
κωλύεται από οποιαδήποτε παραχώρηση των πνευματικών δικαιωμάτων του συγγραφέα σε τρίτους, π.χ. σε
εκδότες μονογραφιών ή επιστημονικών περιοδικών,
σε οποιοδήποτε διάστημα, πριν ή μετά τη δημοσίευση
της εργασίας, και πως ο συγγραφέας αναγνωρίζει ότι το
Πανεπιστήμιο Πατρών δεν απεμπολεί τα δικαιώματα διάθεσης του περιεχομένου της διπλωματικής ή μεταπτυ-
χιακής εργασίας ή της διδακτορικής διατριβής σύμφωνα
με τα μέσα που το ίδιο επιλέγει.
• Για τους παραπάνω λόγους κατά την υποβολή της
μεταπτυχιακής εργασίας ο/η ΜΦ υποβάλλει υπεύθυνη
δήλωση στην οποία δηλώνει ότι έχει λάβει γνώση και
γνωρίζει τις συνέπειες του νόμου και των οριζομένων
στους Κανονισμούς Σπουδών του ΠΜΣ και του Τμήματος
και στον Εσωτερικό Κανονισμό Λειτουργίας του Πανεπιστημίου Πατρών, καθώς και ότι η εργασία που καταθέτει
με θέμα «.......» έχει εκπονηθεί με δική του ευθύνη τηρουμένων των προϋποθέσεων που ορίζονται στις ισχύουσες
διατάξεις και στον παρόντα Κανονισμό για τα πνευματικά
δικαιώματα.
3. Οι εργασίες δημοσιεύονται στο Ιδρυματικό Αποθετήριο το αργότερο εντός δώδεκα (12) μηνών. Η Συ-
ντονιστική Επιτροπή ενός ΜΠΣ μπορεί να ζητήσει, μετά
από επαρκώς τεκμηριωμένη αίτηση του Επιβλέποντος
καθηγητή και του/της ΜΦ, την προσωρινή εξαίρεση της
δημοσιοποίησης της εργασίας / διατριβής στο Ιδρυματικό Αποθετήριο, για σοβαρούς λόγους που σχετίζονται
με την περαιτέρω πρόοδο και εξέλιξη της ερευνητικής
δραστηριότητας, εάν θίγονται συμφέροντα του ιδίου
ή άλλων φυσικών προσώπων, φορέων, εταιριών κ.λπ.
Η περίοδος εξαίρεσης δεν μπορεί να υπερβαίνει τους
τριανταέξι μήνες (36) μήνες, εφόσον δεν συντρέχουν
άλλα νομικά κωλύματα. Επισημαίνεται ότι η κατάθεση
της εργασίας γίνεται μετά την επιτυχή παρουσίασή της,
σύμφωνα με τα προβλεπόμενα στις εκάστοτε ισχύουσες
διατάξεις, και πριν την απονομή του τίτλου σπουδών,
αλλά η διάθεσή της ρυθμίζεται από τη Βιβλιοθήκη ανάλογα με το σχετικό αίτημα.
ΚΑΤΑΘΕΣΗ ΚΕΙΜΕΝΟΥ ΓΙΑ ΤΗ ΒΙΒΛΙΟΘΗΚΗ ΚΑΙ ΤΗ
ΝΗΜΕΡΤΗ
Η κατάθεση της εργασίας στις δομές της Βιβλιοθήκης και Κέντρου Πληροφόρησης (ΒΚΠ), σύμφωνα με
τον Εσωτερικό Κανονισμό της Βιβλιοθήκης και Κέντρου
Πληροφόρησης (συνεδρίαση Συγκλήτου 382/20.4.2005,
αναθεώρηση 59/4.6.2015), είναι υποχρεωτική για τους
Μεταπτυχιακούς φοιτητές του Πανεπιστημίου Πατρών
σε ηλεκτρονική μορφή. Με την κατάθεση της εργασίας
η ΒΚΠ χορηγεί τις απαραίτητες βεβαιώσεις για τις Γραμματείες των Τμημάτων τους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1413/04.03.2024
ΠΑΡΑΡΤΗΜΑ 4
ΠΡΟΤΥΠΟ ΤΙΤΛΟΥ (ΔΙΠΛΩΜΑ ΜΕΤΑΠΤΥΧΙΑΚΩΝ ΣΠΟΥΔΩΝ
ΠΟΥ ΑΠΟΝΕΜΕΙ ΤΟ ΠΜΣ)
ΑΡΙΘΜΟΣ ΜΗΤΡΩΟΥ
ΔΙΠΛΩΜΑΤΟΥΧΩΝ: 000
ΕΛΛΗΝΙΚΗ ΔΗΜΟΚΡΑΤΙΑ
(ΛΟΓΟΤΥΠΟ ΠΑΝΕΠΙΣΤΗΜΙΟΥ)
ΠΑΝΕΠΙΣΤΗΜΙΟ ΠΑΤΡΩΝ
ΣΧΟΛΗ ΑΝΘΡΩΠΙΣΤΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ (1)
ΤΜΗΜΑ ΘΕΑΤΡΙΚΩΝ ΣΠΟΥΔΩΝ (2)
ΔΙΠΛΩΜΑ ΜΕΤΑΠΤΥΧΙΑΚΩΝ ΣΠΟΥΔΩΝ
ΣΤΟ
ΤΟ ΑΡΧΑΙΟ ΕΛΛΗΝΙΚΟ ΘΕΑΤΡΟ ΚΑΙ ΤΗΝ ΠΡΟΣΛΗΨΗ ΤΟΥ(3)
O/Η ………………………… ΤΟΥ ……………………….. (4)
ΠΤΥΧΙΟΥΧΟΣ/ΔΙΠΛΩΜΑΤΟΥΧΟΣ (5) ΤΟΥ ΤΜΗΜΑΤΟΣ ……………….. (6)
ΤΟΥ ΠΑΝΕΠΙΣΤΗΜΙΟΥ …………………… (7)
ΕΞ/ΕΚ ………….. (8) ΟΡΜΩΜΕΝΟΣ/Η (9)
ΣΠΟΥΔΑΣΕ
ΤΟ ΑΡΧΑΙΟ ΕΛΛΗΝΙΚΟ ΘΕΑΤΡΟ ΚΑΙ ΤΗΝ ΠΡΟΣΛΗΨΗ ΤΟΥ (10)
ΣΤΟ ΠΑΝΕΠΙΣΤΗΜΙΟ ΠΑΤΡΩΝ
ΚΑΙ ΜΕΤΑ ΤΗΝ ΕΠΙΤΥΧΗ ΟΛΟΚΛΗΡΩΣΗ ΤΩΝ ΠΡΟΒΛΕΠΟΜΕΝΩΝ
ΥΠΟΧΡΕΩΣΕΩΝ
ΤΟΥ/ΤΗΣ ΑΠΟΝΕΜΕΤΑΙ Ο ΒΑΘΜΟΣ
……………… (11)
ΕΓΚΡΙΘΗΚΕ ΣΤΟΥΣ ΔΙΠΛΩΜΑΤΟΥΧΟΥΣ ΤΟΥ ΠΡΟΓΡΑΜΜΑΤΟΣ
ΜΕΤΑΠΤΥΧΙΑΚΩΝ ΣΠΟΥΔΩΝ
ΤΗΝ/ΣΤΙΣ………………………………… (12)
Η ΑΠΟΝΟΜΗ ΕΠΙΚΥΡΩΘΗΚΕ ΤΗΝ/ΣΤΙΣ ……………………………………. (13)
Ο/Η ΠΡΥΤΑΝΗΣ
(14)
Ο/Η ΠΡΟΕΔΡΟΣ ΤΟΥ ΤΜΗΜΑΤΟΣ
(15)
Ο/Η ΓΡΑΜΜΑΤΕΑΣ ΤΟΥ
ΤΜΗΜΑΤΟΣ
(16)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1413/04.03.2024
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 16 Φεβρουαρίου 2024
Ο Πρύτανης
ΧΡΗΣΤΟΣ ΜΠΟΥΡΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1413/04.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201413.pdf | Tokens: 82784]